Таъкидлаш жоизки, ушбу байрам илк бор давлат раҳбари иштирокида ўтди. Бу – мамлакатимизда таълим ва тарбия масаласи алоҳида устувор йўналиш даражасига кўтарилганининг яққол далили.\nПрезидент Шавкат Мирзиёев мамлакатимиз ўқитувчи ва зиёлиларга мурожаат йўллади.\nБМТда Ўзбекистон ёшлар ҳуқуқларини кўтарди\n«Биз ҳар биримиз ҳаётда қандай муваффақият ва натижаларга эришган бўлсак, бу ютуқларда сизларнинг беқиёс ҳиссангиз борлигини доимо миннатдорлик билан эътироф этамиз. Шу боис, мана шундай қувончли кунда барча шогирдларингиз, бутун халқимиз номидан сизларга юксак ҳурмат-эҳтиромимиз, эзгу тилакларимизни билдириб, чин дилдан таъзим қиламиз», – деди Президент. «Улуғ шоиримиз мавлоно Фурқат илм-маърифатни кўнгилларнинг сурури, кўрар кўзларнинг нури, деб таърифлаганини ҳаммамиз яхши биламиз.\nМен бугун билдирадиган фикрларни, аввало, ҳурматли муаллим ва ўқитувчиларга, қадрли тарбиячиларга, барча жонкуяр зиёлиларимизга йўлланган мурожаат сифатида қабул қилишингизни истардим», дея таъкидлади давлатимиз раҳбари.\nҚайд этиш жоиз, Ўзбекистон Президенти Бирлашган Миллатлар Ташкилоти Бош Ассамблеясининг 75- с е ссиясида сўзлаган нутқида бошқа кўпгина муҳим масалалар қаторида Ёшлар ҳуқуқлари бўйича халқаро конвенцияни қабул қилишга оид Ўзбекистон ташаббусига яна бир бор жаҳон ҳамжамиятининг эътиборини қаратди. «Ёшлар ҳуқуқи деганда, биз, биринчи навбатда, уларнинг тинч ва соғлом яшаш ҳамда таълим олишга бўлган тўлақонли ҳуқуқини тушунамиз. Шу боис, униб-ўсиб келаётган ёш авлодимизнинг баркамол бўлиб вояга етиши, сифатли ва мукаммал таълим олишини таъминлаш биз учун ҳамиша устувор вазифа ҳисобланади.\nЎйлайманки, қизларимиз учун яратилган бундай қўшимча имконият яна юзлаб оилаларга билим ва маърифат нурини олиб киради. Бу, ўз навбатида, ёш қизларимизнинг келажакда жамият учун муносиб касб эгалари бўлиб камол топишига пухта замин яратади. Биз бу борадаги ишларимиз кўламини бундан кейин ҳам янада кўпайтириб борамиз», деди Шавкат Мирзиёев.\nТараққиётнинг тамал тоши\n«Бир ўйлаб кўрайлик, дунёдаги рив ожланган давлатлар қандай қилиб юксак тараққиёт ва турмуш фаровонлигига эришмоқда? Энг аввало, илм-фан ва таълимга қаратилган улкан эътибор туфайли эмасми?\nБу борада ўнлаб муҳим фармон, қарор ва дастурлар қабул қилингани сизларга яхши маълум. Мана, куни кеча тасдиқланган «Таълим тўғрисида»ги қонун ушбу соҳа тараққиётида, ҳеч шубҳасиз, янги уфқларни очиб беради. Қонунга мувофиқ, таълим олишнинг масофавий, инклюзив шакллари жорий қилинди, таълим ташкилотларига хорижий муассасалар билан қўшма факультет ва ўқув марказлари ташкил қилишга рухсат этилди. Шунингдек, ўқитувчиларга муаллифлик дастури ва ўқитиш услубларини жорий этиш, замонавий педагогик шакллар, ўқитиш ва тарбия усулларини эркин танлаш ҳуқуқи берилди», дея қайд этди Президент.\nДавлатимиз раҳбари ўз мурожаатида кенг кўламли демократик ўзгаришлар, жумладан, таълим ислоҳотлари орқали Ўзбекистонда янги Уйғониш даври, яъни Учинчи Ренессанс пойдеворини яратиш асосий мақсад қилиб белгиланганини таъкидлади. «Бу ҳақда гапирар эканмиз, аввало, учинчи Ренессанснинг мазмун-моҳиятини ҳар биримиз, бутун жамиятимиз чуқур англаб олиши керак», деди Шавкат Мирзиёев.\nТаълимда миллий руҳ\n«Буюк аждодларимизнинг бетакрор ва ноёб илмий-маънавий мероси биз учун доимий ҳаракатдаги ҳаётий дастурга айланиши керак. Бу ўлмас мерос ҳамиша ёнимизда бўлиб, бизга доимо куч-қувват ва илҳом бағишлаши лозим. Авваламбор, миллий таълим тизимини ана шундай руҳ билан суғоришимиз керак. Бунинг учун олим ва мутахассисларимиз, ҳурматли уламоларимиз бу маънавий хазинани бугунги авлодларга содда ва тушунарли, жозибали шаклларда етказиб беришлари зарур.\nШу муносабат билан Фанлар академияси, Олий ва ўрта махсус таълим вазирлиги, Маданият вазирлиги, Инновацион ривожланиш вазирлиги, Мусулмонлар идораси, Халқаро ислом академияси, Ислом цивилизацияси маркази буюк мутафаккирларимизнинг илмий-маърифий ва маданий меросини фундаментал асосда нашрга тайёрлаш, чоп этиш ва кенг оммага етказиш, шунингдек, уни ўрганиш методикасини ишлаб чиқиб, амалда қўллаш чора-тадбирларини кўрсин», деди мамлакатимиз раҳбари. Бу масалага Бош вазир ўринбосари Б.Мусаев масъул этиб белгиланди.\nНамунали мактаблар ташкил этилади\n«Нима учун бошқа вилоятларда, дейлик, Андижонда, Фарғона, Самарқанд, Хоразм ёки Қаршида, Жиззах ва Сирдарёда бундай мактаблар йўқ?», дея долзарб саволларни ўртага ташлади Шавкат Мирзиёев.\nШу боис Халқ таълими вазирлиги ҳудудлар раҳбарлари билан биргаликда ҳар бир туманда камида биттадан мана шундай мактаб яратиш чораларини кўриши зарурлиги қайд этилди. «Ўзингиз раҳбарлик қилаётган вилоятларда мана шундай намунали мактаблар ташкил этиш учун сизларга олти ой муҳлат берамиз.\nАлбатта, янги мактабларни қуриш, чиройли қилиб жиҳозлаш, безаш мумкин, лекин уларни замонавий маъно-мазмун, илм-маърифат, тарбия билан тўлдириш қўлимиздан келадими?», дея Президент маҳаллий раҳбарлар олдига масалани аниқ қўйди.\n«Биз Учинчи Ренессанс масаласини стратегик вазифа сифатида олдимизга қўйиб, уни миллий ғоя даражасига кўтармоқдамиз.\nМен ишонаман – ҳурматли ота-оналар бу ташаббусни албатта қўллаб-қувватлаб, янги Ренессанснинг бешинчи ҳалқаси, бешинчи устуни бўладилар», деди Шавкат Мирзиёев.\nБугун йирик шаҳар ларимиздан тортиб, чекка туманлар, қишлоқ ва овулларимизда янги-янги замонавий боғчалар барпо этилмоқда. Қисқа вақт, яъни тўрт йил ичида республикамизда боғчалар сони 3 баробар ошиб (5 минг 200 тадан 14 минг 200 тага), болаларни қамраб олиш даражаси 28 фоиздан 54 фоизга етди.\nДавлатимиз раҳбари шу ҳақда тўхталиб, соҳага давлат-хусусий шериклик механизми жорий этилиши туфайли 223 мингдан ортиқ ўринга эга бўлган 7 минг 400 та хусусий боғча ташкил қилингани, бу мақсадлар учун 1 триллион 850 миллиард сўм имтиёзли кредит маблағлари йўналтирилиб, 20 мингга яқин янги иш ўрни яратилганини қайд этди. «Соҳада давлат-хусусий шериклик тизимини ривожлантириб, нодавлат секторнинг улушини 75 фоизга етказиш, мактабгача таълим қамровини эса 80 фоиздан ошириш зарур.\nБолалар боғчалари учун кадрлар тайёрлаш, қайта тайёрлаш ва уларнинг малакасини оширишнинг амалдаги тизими давр талабларига жавоб бермайди. Қолаверса, мактабгача таълимда замонавий ўқитиш шакллари, янги педагогик ва ахборот технологияларини жорий қилиш масаласи ҳам долзарб бўлиб турибди», дея таъкидлади Президент.\nВазирлар Маҳкамасига икки ой муддатда мактабгача таълим соҳасидаги ушбу муҳим вазифалар ижроси юзасидан ҳукумат қарорини қабул қилиш вазифаси топширилди.\n«Яшириб нима қилдик, кўп йиллар давомида ўқитувчига эътибор борасида сўзимиз бошқа, ишимиз бошқа бўлиб келди. Оқибатда соҳа ходимлари гўёки кераксиз ва ҳимоясиз қатламга айланиб қолди. Мактаб ўқитувчиларининг асо сий вазифаси бир четда қолиб, уларни ўзларига мутлақо алоқаси бўлмаган ишларга жалб этиш чуқур илдиз олди. Янаям очиқроқ айтсак, муаллимларнинг «хўжайини» кўпайиб кетди. Бундай ножўя ишлар нафақат таълим сифатига, балки соҳа ходимларининг ўз кас бига бўлган муносабатига ҳам салбий таъсир кўрсатди. Қанчадан-қанча тажрибали ўқитувчилар дили оғриб, севган касбини ноилож ташлаб кетганини ҳам биламиз.\nЖамиятда устоз ва мураббийларга қаратилаётган эътибор туфайли қарийб 15 минг нафар эркак ўқитувчи мактабларга қайтди. Аммо, шуни таъкидлаш керакки, ҳали бу борада кўзланган натижага эришганимиз йўқ. Ҳозирги кунда ҳам халқ таълимидаги педагогларнинг қарийб 70 фоизини аёл ўқитувчилар ташкил этмоқда», деди Шавкат Мирзиёев.\nЎқитувчиларнинг доимий ва узлуксиз психологик кўникмаларини ривожлантириш мақсадида Халқ таълими вазирлиги қошидаги ҳудудий малака ошириш институтларида синф раҳбарларини тайёрлаш бўйича алоҳида ўқув курслари ташкил этиш вазифаси қўйилди. «Бугунги кунда жамиятимизда ўқитувчи ва мураббийларнинг қадди, шаъни ва ғурури тикланаётгани барчамизни қувонтиради. Айни вақтда бу ўта муҳим масала энг долзарб вазифамиз эканини алоҳида таъкидлаб, уни амалга ошириш бутун жамиятимизнинг бурчига айланишини истардим.\nФарзандларимиз мактабдан қанчалик билимли бўлиб чиқса, юқори технологияларга асосланган иқтисодиёт тармоқлари шунча тез ривожланади, кўплаб ижтимоий муаммоларни ечиш имкони туғилади. Шундай экан, Янги Ўзбекистон остонаси макт абдан бошланади десам, ўйлайманки, бутун халқимиз бу фикрни қўллаб-қувватлайди», деди Президент.\n«Мамлакатимизнинг келгуси тараққиётини ўйлаб, ўқитувчи ва муаллимларнинг ҳаётимиздаги нуфузи ва мавқеини ошириш мақсадида уларнинг мақомини қонун даражасида белгилашни таклиф қиламан. Ушбу қонунда ёшларга таълим ва тарбия бериш жараёнида ўқитувчилар ўзларининг салоҳиятини тўлиқ намоён этишлари учун зарур шарт-шароитлар яратиш, уларни ижтимоий, ҳуқуқий, моддий қўллаб-қувватлаш чоралари кафолатланиши керак . Жумладан , мактаб директори, унинг ўринбосари, синф раҳбари, ўқитувчининг мақоми аниқ белгиланиши лозим.\nЎқитувчиларга устамалар тўлаш, уларни рағбатлантириш мезонлари ҳам тўлиқ қайта кўриб чиқилиши зарур. Амалда бу масала ўта мураккаблиги ва ортиқча қоғозбозлик талаб қилиши ҳам ҳақиқат. Бунда аксарият эскирган қонуности ҳужжатлари қайта кўриб чиқилиб, бекор қилинса, ўйлайманки, мақсадга мувофиқ бўлади», дея таъкидлади давлатимиз раҳбари.\nМактаб жамоатчиликка ҳисобот беради\n«Бугун шиддат билан ривожланаётган замон ҳар биримиздан доимо изланиб, ташаббус кўрсатиб, янгича ишлашни талаб этмоқда.\nЭнди мактаб жамоатчилик олдида ҳисобот берадиган бўлади. Мактабни битирган ўқувчи олийгоҳга кириши керак ёки мактаб давридаёқ бирор-бир касб-ҳунарга эга бўлиши шарт. Айнан шу мезон асосида мактаб жамоаси ва директори фаолиятига баҳо берилади», дея таъкидлади Президент.\nМуаллим ва ўқитувчиларнинг билими ва малакасини ошириш ҳақида гапирар экан, давлатимиз раҳбари бугун жамиятимизда долзарб бўлиб турган яна бир масалага тўхталиб ўтди.\nшлаши, билим ва маҳоратини ошириши учун қўшимча методик ёрдамни қаердан олади? Албатта, шу соҳага оид китоб ва қўлланмалардан, махсус педагогик нашрлардан олади.\nЎзингиз биласиз, дунёда компьютер технологиялари энг ривожланган давлатлардан бири бу – Япониядир. Лекин ушбу мамлакатда кунига 3-4 миллион нусхада нашр этиладиган газеталар борлигига нима дейсиз? Айтмоқчиманки, ҳаётимизда радио-телевидение, Интернет билан бирга босма нашрларнинг ҳам ўз ўрни бор», дея алоҳида қайд этди Президент Шавкат Мирзиёев.\nБугунги кунда босма нашрларни таълим муассасаларига, ўқитувчи-профессорларга етказиб бериш ҳам жиддий муаммога айлангани, бу борада матбуот тарқатиш ва почта тизимининг фаолияти мутлақо талабга жавоб бермай қўйгани таъкидлаб ўтилди.\nОлий таълим муаммолари\n«Аввало, соҳада давлат- хусусий шерикликни ривожлантириш, айниқса, ҳудудларда нодавлат олий ўқув юртларини ташкил этиш секин бормоқда. Мана, Фарғонада Корея билан, Хоразмда Малайзия билан ҳамкорликда олий ўқув юртлари ташкил этиляпти. Лекин, нима учун бошқа вилоятларда бундай ҳаракатлар сезилмаяпти?\nСир эмас, бугунги пандемия жуда кўп соҳалар қаторида соғлиқни сақлашнинг илм-фан йўналишида ҳам ҳали билимларимиз заиф эканини кўрсатиб қўйди. Барчамиз бундан жиддий хулоса қилишимиз керак», деди мамлакатимиз раҳбари.\n«Барчамиз яхши биламизки, инсоннинг онги ва дунёқараши, фикри ўзгармаса, жамият ўзгармайди. Жамият ўзгармаган жойда ҳеч қандай ижобий натижа ҳам, тараққиёт ҳам бўлмайди. Одамларнинг онгу тафаккурини ўзгартирувчи куч эса, ҳеч шубҳасиз, аввало, ўқитувчи-мураббийлар, олийгоҳ домлалари, илм-фан арбоблари, маданият ва санъат, адабиёт намояндаларидир.\nУчинчи Ренессанс пойдеворини яратиш – беш-ўн йилда бўладиган иш эмас. Бунинг учун, аввало, юзлаб, минглаб истеъдодли кадрлар, фидойи шахслар керак.\nБугун давлатимиз томонидан илмфан, таълим ва тарбия, маданиятни ривожлантириш учун қанча куч, қанча маблағ керак бўлса, ҳаммасини топамиз. Қандай имконият зарур бўлса – яратамиз», деди Президент.\nЧиндан ҳам, бугун биз улуғ ниятлар билан пойдевор қўяётган янги Уйғониш даври мамлакатимизда мана шундай улкан бойлик яратишга, халқимизнинг ҳаётини фаровон қилишга ва келгуси авлодларга ўзимиздан муносиб мерос қолдиришга хизмат қилади. «Мен янги Ўзбекистонни – обод ва фаровон, демократик мамлакатни барпо этишда сиз, муҳтарам педагогларни, профессор-ўқитувчиларни ўзим учун энг катта куч, таянч ва суянч, деб биламан. Сизларнинг ҳал қилувчи аҳамиятга эга бўлган фаолиятингизни қўллаб-қувватлаш, сизлар учун муносиб меҳнат ва турмуш шароити яратиб беришни Президент сифатида ўзимнинг муқаддас бурчим, деб ҳисоблайман», деди Шавкат Мирзиёев.


20:49 / 24.05.2016\nТанловга 2015 йил 1 июндан 2016 йил 1 июнгача газета ва журналларда, интернет нашрларида эълон қилинган материаллар, эфирга узатилган телекўрсатув ва радиоэшиттиришлар қабул қилинади.\n1-мукофот – энг кам иш ҳақининг 20 баробари миқдорида;\n2-мукофот – энг кам иш ҳақининг 15 баробари миқдорида;\n3-мукофот – энг кам иш ҳақининг 10 баробари миқдорида.\nТанлов доирасида рағбатлантирувчи мукофотлар ҳам кўзда тутилган.\nТавсия этилаётган телевидение бўйича видеоматериаллар, ахборот ташувчи воситанинг қандай кўринишда бўлишидан қатъи назар, 3 дақиқадан 30 дақиқагача, радиоэшиттиришлар (системали диск ёки флешка) 5 дақиқадан 30 дақиқагача бўлиши керак. Матбуот ва интернет материаллари даврий нашрнинг асл нусхаси ёки кўчирма нусхасида тақдим этилади.\nМатериаллар (бештадан кам бўлмаган ҳолатда) танловга таҳририят тавсияси билан жорий йилнинг 15 июнигача муаллифнинг иш жойи, телефони, манзили ва профессионал фаолияти ҳақидаги маълумотлар ва паспорт нусхаси илова қилинган ҳолда тақдим этилиши лозим.\n“Энг фаол спорт журналисти” танлови ғолибларига мукофотлар Матбуот ва оммавий ахборот воситалари ходимлари кунига бағишлаб 27 июнда ўтказиладиган байрам тадбирида топширилади.\nМатериаллар “Энг фаол спорт журналисти” танловига деб кўрсатилган ҳолда қуйидаги манзилга юборилиши лозим:\nТошкент шаҳри, Мустақиллик майдони, 5-уй. Ўзбекистон Республикаси Маданият ва спорт ишлари вазирлиги.\nБарча фаол спорт журналистларини танловда иштирок этишга таклиф қиламиз.\nТелефонлар: 239-46-21, 239-44-78.


KUN.UZ дайжести: 3 ноябрь, Дунё хабарлари\n20:28 / 03.11.2015\nҲурматли ўқувчилар, эътиборингизга 3 ноябрь куни жаҳонда рўй берган энг асосий янгиликларни такроран ҳавола этамиз.\nОсиё тараққиёт банки Афғонистонга 858 млн доллар сармоя киритади>>\nОсиё тараққиёт банки ва донор мамлакатлар Афғонистонда инфратузилмалар ривожи учун 858 млн доллар миқдорида маблағ ажратади. Бу ҳақда Hama Press агентлиги хабар тарқатган.\nБМТ: дунёда фуқаролиги йўқ болалар сони ортмоқда>>\nБирлашган миллатлар ташкилотининг хабар қилишича, ҳар 10 дақиқада дунёда бир нафар чақалоқ фуқаролиги бўлмаган ҳолда туғилади. Улар сони йилига 70 нафардан ортиб бормоқда.\nОбама 2 йил учун бюджет харажатлари тўғрисидаги қонун лойиҳасини имзолади>>\nАҚШ президенти Барак Обама кейинги 2 йил учун бюджет харажатлари бўйича қонун лойиҳасини имзолади. Оқ уй матбуот хизмати хабарига кўра, ушбу қонун лойиҳаси 2016 ва 2017 йилларда бир қатор чекклашни назарда тутади, ҳозирги бюджет қонунчилигидаги бир қатор моддалар ўзгартирилган.\nҚалин туман туфайли Европа бўйлаб кўплаб авиакомпаниялар рейсларини бекор қилмоқда>>\nОАВ: Сомалида жангарилар ҳарбий мактаб талабаларига ҳужум қилиб, 30 кишини ўлдирди>>\n"Аш-Шабаб" жангариларининг Сомалидаги гуруҳи мамлакат ҳарбий тузилмалари учун махсус ходимлар тайёрланадиган мактаб вакилларига ҳужум уюштирди. Бу ҳақда Рейтер хабар қилган.\nПентагон: АҚШ флоти Жанубий Хитой денгизидаги баҳсли ҳудудда патруллик қилишда давом этади>>\nАҚШ флоти кемалари Пекин эътирозларига қарамасдан, Жанубий Хитой денгизида ХХР даъвогарлик қилаётган ороллар яқинидаги баҳсли ҳудудда мунтазам равишда патруллик қилади. Бу ҳақда Пентагон вакили журналистларга маълум қилди.\nОАВ: Дэвид Кэмерон Суриядаги бомбардимонда иштирок этиш фикридан қайтди>>\nБуюк Британия бош вазири Дэвид Кэмерон Сурияда ИШИД позицияларига зарбалар бериш борасидаги қонун лойиҳасини парламентда овоз беришга қўймайди. Бу ҳақда Times нашри ёзмоқда.\nНомаълум кишилар Украина бош прокурорининг хонасини ўққа тутишди>>\n2 ноябрь куни Украина бош прокурори Виктор Шокин мажлис олиб бораётган хона деразасига номаълум кишилар томонидан икки марта ўқ узилди.\nМуслима Австралияда “Йил Аёли” бўлди>>\nАвстралияда ўтказилган Telstra NSW-2015 мукофотининг “Йилнинг тадбиркор аёли” йўналишида муҳандис-конструктор, маданият бўйича маслахатчи ва Қироллик Австралия денгиз флоти бизнес-лидери, капитан Мона Шинди (Mona Shindy) энг яхши деб топилди.\nА321 лайнери қулашидан олдин одатдаги парвоз учун хос бўлмаган товушлар қайд қилинган>>\nСинайга қулаб тушган А321 самолёти учувчилари ҳалокат вақтига қадар ҳеч қандай техник носозлик ҳақида билишмаган. Бу ҳақда Қоҳирадаги манбасига асосланиб, "Интерфакс" хабар берган.\nFT: Хитой фонд бозорининг қулаши Гонконгга 8 млрд доллардан кўпроқ зиён келтирди>>\nГонконг валюта заҳиралари миқдори 1,9 фоизга ёки 8,2 млрд долларга (63,8 млрд Гонконг доллари) камайиб, ўзининг 30 йиллик тарихида энг катта зиённи қайд қилди. Бу ҳақда Гонконг пул муомаласи бошқармаси раҳбари Норман Чанга иқтибос келтирган ҳолда Financial Times нашри хабар берди.\nМеркел Болқонда уруш бўлиши мумкинлигидан огоҳлантирди>>\nГермания канцлери Ангела Меркел Европа Кенгаши муҳожирлар учун ички чегараларини ёпган тақдирда, Болқон ҳудудида уруш бошланиши мумкинлиги ҳақида огоҳлантирди. Айниқса, Германия ва Австрия ушбу ишни амалга оширса жиддий муаммао юзага келиши мумкин. Бу ҳақда Die Zeit хабар қилди.\nЖон Керрининг Марказий Осиё турнесининг охирги нуқтаси – Туркманистон>>\nАҚШ давлат котиби Жон Керри Марказий Осиё давлатлари бўйлаб турнеси доирасида ушбу минтақадаги тўрт мамлакат – Қозоғистон, Тожикистон, Ўзбекистон ва Қирғизистонда бўлди. Европага кетиш олдидан у Туркманистонга сафар уюштиради.\nМиср президенти: ИШИД А321 самолётини уриб туширгани ҳақида айтиб, ўзини ташвиқот қилди>>\nМиср президенти Абдул Фаттоҳ ас-Сисининг фикрича, ИШИД Синайда Россияга тегишли А321 самолётини уриб туширгани ҳақида эълон қилиб, ўзини яна бир марта тарғиб қилди.\nАҚШ Тожикистонни фуқароларнинг диний ҳуқуқларини ҳимоя қилишга чақирди\nАҚШ Тожикистон ҳукуматининг фуқароларнинг дин эркинлиги ҳуқуқларини тўлақонли таъминлашга чақирди. Бу ҳақда АҚШ давлат котиби Жон Керри ушбу мамлакатга ташрифи чоғида баёнот берди.\nЯпонияда Mitsubishi Gas Chemical заводида портлаш содир бўлди>>\nЯпониянинг Ибараки префектурасидаги Камису шаҳрида жойлашган Mitsubishi Gas Chemical компаниясига тегишли “Касима” заводида портлаш содир бўлди. Бу ҳақда маҳаллий ўт ўчириш хизмати маълумотларига асосланган ҳолда NHK телеканали хабар берди.\nНазарбоев Буюк Британияга ташрифи чоғида Қозоғистонга инвестиция оқимини ошириш масаласини муҳокама қилади>>\nҚозоғистон президенти Нурсултон Назарбоевнинг Лондонга расмий ташрифи чоғида инвестицион оқим ҳажмини ошириш ҳамда ўзаро ҳамкорликнинг турли йўналишларидаги истиқболлар муҳокама қилинади.\nЧет элликларга Украина армиясида хизмат қилишга рухсат берилди>>\nУкраина президенти Пётр Порошенко чет эл фуқаролари ва фуқаролиги йўқ шахсларга Украина қуролли кучларида ҳарбий хизмат ўташга рухсат берадиган қонунни имзолади. Бу ҳақда РИА Новости агентлиги хабар бермоқда.\nКерри 5+1 форматидан кўзланган мақсадни тушунтириб берди>>\nАҚШ давлат котиби Жон Керри ўтказган Марказий Осиё турнесидан кўзланган асосий мақсад минтақа мамлакатлари билан ҳамкорликни ўрнатиш ва мустаҳкамлашдир. Бу ҳақда Жон Керри “Мир” телеканалига берган интервьюсида айтиб ўтди.\nОбама: республикачиларнинг телебошловчиларга кучи етмаса, улар Путинга қандай бас келади?>>\nАҚШ президенти Барак Обама Республикачилар партиясидан номзодларнинг халқаро сиёсий майдонда фаолият юрита олишига шубҳа билдирди, деб ёзади The New York Times нашри.\nКапелло "Нью-Йорк Сити"га янги бош мураббий сифатида тайинланиши мумкин>>\n"Нью-Йорк Сити" жамоаси мавсумдаги муваффақиятсизлик туфайли бош мураббий Жейсон Крейсни ишдан бўшатди. Бу ҳақда жамоанинг расмий сайти хабар тарқатган.


07 июл 2020, Тошкент вақти: 16:26\nПастдарғомдаги цементни қайта ишлаш заводи\nСамарқанд вилоят, Пастдарғом тумани Мажбурий ижро бюроси ходимлари қарийб уч ойдан буён ҳисоблагичсиз ишлаётган цемент маҳсулотларини қайта ишлаш заводини 4 декабрь куни электр тармоғидан узишга борганида, туман ҳокими ёрдамчиси ва завод иш юритувчисининг қаттиқ қаршилигига учради.\nМИБ расмийсининг Озодликка айтишича, ходимларининг шитга қўйган пломба ва муҳрли қоғозини туман ҳокими ёрдамчисининг оғзаки буйруғи билан завод иш бошқарувчиси томонидан узиб ташланган ва электр токи таъминоти ноқонуний равишда қайта тикланган.\nТуман электр тармоқлари корхонаси раҳбари ҳам МИБ ходимлари талабини бажармаган.\nТуман ҳокими ёрдамчиси ва электр тармоқлари корхонаси раҳбари 5 декабрь куни Озодлик саволларига жавоб беришдан бош тортди.\nПастдарғом туман Мажбурий ижро бюроси ходимлари 4 декабрь куни электр энергиясидан шартнома ва ҳисоблагичсиз фойдаланаётган “Пастдарғом туман Ободонлаштириш” дирекциясига қарашли бетон ишлаб чиқариш заводини электр тармоғидан узди.\nУшбу завод жойлашган Қатортерак маҳалласида яшовчи воқеа гувоҳининг айтишича, бунинг ортидан завод иш бошқарувчиси Рамшед Аннабозоров туман ҳокими ўринбосари Асрор Мардиевга қўнғироқ қилиб, уни чақиртирган. Заводга зудлик билан етиб келган ҳоким ёрдамчиси топшириғи билан МИБ ходимлари қўйган пломба ва муҳр узиб ташланган:\nРамшед МИБчилар қўйган пломба ва муҳрлаган қоғозни юлиб ташлаб, шитдан электрни яна улади.\n“Рамшед Аннабозоров деган одам ўзини завод бошқарувчиси деб юради. Туман ҳокимининг одами. Ўша одам МИБчиларга жуда қаттиқ қаршилик қилди. Ҳоким ёрдамчиси келиб, Рамшедга печатини бузиб, светни ёқ¸ деди. Кейин Рамшед МИБчилар қўйган пломба ва муҳрлаган қоғозни юлиб ташлаб, шитдан электрни яна улади. Рамшед деганлари ўзини зўравондек тутди. МИБчиларни ҳақорат қилиб, уларни назар-писанд қилмади”.\nВоқеа гувоҳи Рамшед Аннабозоровнинг муҳрларни юлиб олаётгани акс этган видеони Озодликка тақдим қилди.\nПастдарғом тумани МИБ бошлиғи ўринбосари Суҳроб Жалилов 5 декабрь куни Озодлик билан суҳбатда шундай воқеа бўлганини тасдиқлади:\nҲеч қандай электр ҳисоблагич ўрнатилмасдан, электр энергиясидан тўғридан-тўғри, ноқонуний фойдаланиб келган.\n- Кеча соат иккиларда Қатортерак маҳалласидаги намунавий уйларнинг ортидаги цемент заводни кузатганимизда¸ шу ҳолатга гувоҳ бўлдик. Борганимда электр тармоғига уланган трансформаторни кўрдик. Завод тўлиқ ишлаб турибди. Таъминотчи корхона билан ҳеч қандай шартнома расмийлаштирилмаган. Ҳеч қандай ҳужжат тақдим қилишолмади. Ҳеч қандай электр ҳисоблагич ўрнатилмасдан, электр энергиясидан тўғридан-тўғри, ноқонуний фойдаланиб келган. Аҳолидан суриштирганимизда икки ярим ойдан буён завод ишлаётганини айтишди.\nЗаводга электр токи беришни ёқиб ўчирадиган шит\nСуҳроб Жалиловнинг айтишича, шундан сўнг завод электр тармоғидан узилган:\nҲоким ёрдамчисига ҳам тушунтирдим, лекин натижа бўлмади.\n- Ваколатимиз доирасида далолатнома туздик, лекин иш бошқарувчи ҳам, бошқа ходими ҳам имзо қўймади. Электр токи жуда катта кучланишда эканлиги боис, уни кесмай шитдан ўчириб қўйдик ва муҳрладик. Кейин иш бошқарувчи туман ҳокимининг ёрдамчисини телефон орқали чақирди. Ҳоким ёрдамчисига ҳам тушунтирдим, лекин натижа бўлмади, пломбаларни бузиб ташлаб, фаолиятларини давом эттиришди.\nМИБ бошлиғи ўринбосари бундан кейин туман ЭТК бошлиғига чиқиб, ундан чора кўришни сўраганини айтади:\n- Бу чораларимиз иш бермагач ЭТК бошлиғи Ҳикмат Ҳайитовга чиқиб, тармоқни столбадан узиб беришни, ишчи гуруҳ жўнатишни илтимос қилдим. ЭТК раҳбари ҳам келди, ходимлари ҳам келди. Лекин турли хил баҳоналар билан тармоқдан узиб беришмади. ЭТК раҳбари минглаб киловат электр энергияни шартномасиз ва ҳисоблагичсиз ишлатаётган заводга нисбатан ҳеч қандай чора кўрмади.\nСуҳроб Жалилов бу қонунбузарлик ҳақида барча ҳужжатлар расмийлаштирилгани, холислар кўрсатмалари олинганини қўшимча қилди.\nИсми сир қолишини сўраган “Қатортерак” маҳалла фаолларидан бири бу заводни туман раҳбарларидан бирига тегишли эканини иддао қилди:\nБиласизми заводга қанча электр энергия кетади. Яна халққа чироғ етмаяпти деб айюҳаннос солишади.\n“Завод қурилган жой М. Жўрақулова деган фермер аёлнинг ери эди. Ҳоким бу ерни ободонлаштиришга берамиз¸ деб ундан олиб қўйган эди. Лекин бу ерга бетонзавод қурилди. Маҳалланинг орқасидаги уйларга жуда яқин, 100 метр ҳам чиқмайди ораси. Унинг шовқинидан кечаю кундуз маҳаллага тинчлик йўқ. Бунинг устига¸ сентябрдан бери электрдан текин фойдаланиб келаётган экан. Биласизми¸ заводга қанча электр энергия кетади? Яна халққа чироғ етмаяпти¸ деб айюҳаннос солишади. Мана қаерга кетаяпти, ўғрилик электр энергиялар. Битта камбағал қарзини тўлолмаган бўлса¸ қанча жарима тўлайди. Булар қанча тўлар экан? Менимча, катта мулозимники бўлганидан кейин, арзимаган жарима билан қутилиб кетади”.\nОзодлик ҳозирча бу бетон заводининг кимга расмийлаштирилгани¸ унинг ҳақиқий эгаси ким экани ҳақидаги расмий ҳужжатга эга эмас.\nЦементни қайта ишлаш заводи\nОзодлик Пастдарғом туман ҳокими Шунқор Худайбердиевнинг мобил телефонига бир неча бор қўнғироқ қилди, лекин ҳоким жавоб бермади.\nТуман ҳокимининг ёрдамчиси Асрор Мардиев шундай воқеа бўлганини тасдиқлади, лекин Озодлик саволларига жавоб беришдан қочди:\n- Счетчиклар қўйилган, ҳозир мен сизга телефон қиламан, деган Асрор Мардиев алоқани узди.\nПастдарғом тумани Электр тармоқлари корхонаси бошлиғи, Ҳикмат Ҳайитов Озодлик билан суҳбатда заводда электр ҳисоблагичлар борлигини иддао қилди:\n- Трансформаторда ҳисоблагич йўқ, заводнинг аппаратларида бор. Мен МИБчилар ишига қаршилик қилганим йўқ. Мен қабулдаман-да, қабулдан чиқай¸ сизга қайтиб чиқаман, деб Ҳикмат Ҳайитов алоқани узди ва Озодликка қайтиб қўнғироқ қилмади.\n5 декабрь куни Озодлик суҳбатлашган МИБ ходимининг айтишича, 4 декабрь куни кечқурун улар Самарқанд вилоят электр тармоқлари идорасига мурожжат қилганидан сўнг, завод электр тармоғидан узилган, 5 декабрь куни эса заводга электр ҳисоблагич ўрнатилган.


Тожикистонда ҳам ҳажга ҳозирлик бормоқда\n11 май 2021, Тошкент вақти: 14:37\nТожикистондан ҳажга бориш йилдан-йилга қийинлашиб бормоқда.\nТожикистонлик беш минг зиёратчи шу кунларда ҳаж тадоригини кўрмоқда. Айни пайтда Тожикистонда ҳаж зиёратини адо этиш йил ўтган сайин муаммо бўлиб қолаяпти.\nМуборак сафар адоси учун 3000 доллар зарур\nТожикистонлик бўлғуси ҳожилар роса уч кундан сўнг муборак сафарга отланишади. Бу ҳақда Тожикистон Маданият вазирлигининг дин ишлари бўйича қўмитаси қошида тузилган ҳаж бўлими масъули Абдусалом Ражабов маълум қилди.\n- Бу йил Саудия Арабистони белгилаган квота бўйича Тожикистондан беш минг киши ҳаж зиёратига боради. Республиканинг барча ҳудудларидан ариза топширган зиёратчилар учун ҳужжатлар расмийлаштирилди. 17 ноябрдан 27 ноябрга қадар уларни жўнатиш тадбири амалга оширилади, - деди Абдусалом Ражабов.\nДин ишлари бўйича қўмита расмийсининг билдиришича, бу йилги ҳаж мавсумида бир киши учун 3000 минг доллар нарх белгиланган.\nҚайд этиш жоизки, тожикистонлик мусулмонлар учун дастлаб ҳажга йўл очилган 90-йиллар бошларида сафар харажатлари 300-400 АҚШ долларини ташкил қиларди. Ўтган йили эса бир киши учун ҳаж харажатлари 2500 долларни ташкил қилган.\nАввал ҳажга бориш осонроқ эди\n1995 ва 2006 йилларда икки марта ҳажга оиласи билан борган Муҳаммаджон ака ўша даврларда шароит жуда яхши бўлганини эслайди:\n- Алҳамдулиллоҳ, Худонинг уйига икки марта борганман, оилам билан. Тожикистоннинг катта масжидидан борганмиз самолётда. Ўзлари кузатиб қўйишиб, яхши хизмат қилишган эди, - дейди ҳожи ота.\nАммо, отанинг куйиниб айтишича, эндиликда шароитлар ўзгариб, ҳукуматнинг тегишли идоралари ҳаж ишларини қийинлаштириб қўймоқдалар.\nҲаж иши бизнесга айланган\nТаъкидлаш жоизки, ҳожи бўлиш, Оллоҳ фарзини адо этиш орзусида бўлган тожикистонликлар сони йил сайин ортиб бормоқда. Ўзини Зарифахон деб таништирган аёл аввалги йилларга нисбатан тожикистонликлар турмуши Россияда ишлаётган муҳожирлар ҳисобидан яхшиланиб, ҳаж ҳаражатларини қоплаш имкониятига эга оилалар кўпаяётганини айтади.\n“Аммо шунга қарамай, - дейди Олмахон исмли бошқа бир суҳбатдошимиз, - Тожикистондан ҳажга бориш жуда қийин”.\nСуҳбатдошимизга кўра, ҳозирда Тожикистонда ҳаж бизнесга айланиб қолган.\n- Квоталар сотилади. Ҳар районга план берилади-ку 200-300 киши учун. Ким биринчи ҳужжат топширган бўлса ҳам, туман ҳокимига ҳаж пулидан ташқари 300 доллар қўшимча пул бермаса, рўйхатдан ўчириб ташланади. Баъзан ҳужжатлар қалбакилаштирилиб, ҳожилар ярим йўлдан қайтиб келишади. Мана қишлоғимизда бир аёл уч марта Эрондан қайтиб келди. Ўғиллари Россияда ишлаб топган пуллар ҳаж сафарига эмас, саргардончиликка сарфланди, - деди Олмахон.\nОдамлар иложсизликдан Россия орқали ҳажга кетмоқда\nСуҳбатдошимизга кўра, ортиқча сарфу ҳаражат ва саргардончиликлардан безган аксар тожикистонликлар эндиликда Россия орқали ҳаж сафарига отланмоқдалар:\n- Тожикистондан ҳажга бориш шунчалик қийинлашгани учун одамлар ҳозир Москвага бориб, ҳужжат расмийлаштириб, Россия ҳисобидан ҳажга кетаяпти. Мен ҳам шу жумладан, - деди Олмахон.\nТожикистон дин ишлари бўйича қўмита расмийси келтирган маълумотларга кўра, мустақиллик йилларидан бошлаб ҳажга борган тожикистонлик фуқароларининг сони тахминан 48 мингга етган ва уларнинг аксариятини ёшлар ташкил этади.


Ўзбекистонда бензин бир йил ичида 39 фоизга қимматлади\nЎзбекистонда бензин нархининг муттасил ошиши фонида ëнилғи тақчиллиги ҳам тез-тез кўзга ташланади\nЎзбекистонда бензин нархи кейинги бир йил ичида 38,9 фоизга кўтарилди.\nБу ҳақда маҳаллий нашрлар Давлат статистика қўмитасига таяниб хабар берди.\nБиргина жорий йилнинг биринчи ярим йиллигида бензин нархи 17 фоизга қимматлаган.\nЭслатиб ўтамиз, 2020 йил 1 майдан бошлаб АИ-80 маркали автомобиль бензини ва дизель ёқилғиси чакана нархларини давлат томонидан тартибга солиш амалиёти бекор қилинди. Ўшандан буён энг харидоргир саналган АИ-80 маркали бензин муттасил ошиб бормоқда. Шу кунларда “заправка”ларда мазкур маркадаги бензин 5900 сўмгача сотилмоқда.\nЁқилғи нархи кўтарилиши баробарида транспорт воситаларига техник хизмат кўрсатиш ва таъмирлаш тарифлари ҳам ошган. Кузатувчиларга кўра, саноат, ишлаб чиқариш ва кундалик турмушда қон томири вазифасини ўтовчи автотранспорт ёқилғиси нархининг ошиши одатдагидек занжир реакциясини ҳосил қилиб, барча соҳаларда қимматлашувга олиб келади.\nАввалроқ Spot.uz нашри бензин ва ўртача маош нисбатига доир рақамларни келтирган эди. Унга кўра, Ўзбекистонда ўртача маошга 317 литр бензин сотиб олиш мумкин, 2020 йилда бу кўрсаткич 330 литрни ташкил этган.\nРоссияда эса ўрта қатламдаги аҳоли иш ҳақига 938 литр бензин харид қилиши мумкин.


Ўзбекистон саҳифа 1\nМуфтийнинг "ишдан олингани" ҳақидаги хабар ортидан бош муҳаррир ишдан бўшатилди\nAzon.uz туркча сериалларга қарши чиқиб, уларни "ҳаром" деб атагани билан ҳам танилган. Azon.uz сайтидан олинган мақола скриншоти.\nЎзбекистон мусулмонлари идораси раиси, муфтий Усмонхон Алимов лавозимидан озод этилгани тўғрисида янглиш ахборот берган Azon.uz нашри бош муҳаррири ишдан олинди.\n“2019 йил 10 сентябрь куни “Azon New Media”да шошилинч мажлис чақирилди ҳамда хабар тайёрлашда эътиборсизликка йўл қўйгани учун Azon.uz Бош муҳаррири ишдан олинди”, дейилади бу борадаги расмий ахборотда.\n10 сентябрда айрим маҳаллий сайтлар ижтимоий тармоқларда Усмонхон Алимов Ўзбекистон мусулмонлари идораси раиси, муфтий лавозимидан озод этилди, деган хабарлар пайдо бўлган эди. Шундан сўнг Мусулмонлар идораси Усмонхон Алимовнинг муфтий лавозимидан озод этилмаганини билдирган эди.\nПрезидент ўрта бизнесни шакллантириш тўғрисида кўрсатма берди\nПрезидент Шавкат Мирзиёев Ўзбекистонда ўрта бизнес мавжуд эмаслигидан афсус билдирди ва бу тоифани шакллантириш тўғрисида кўрсатма берди.\nПрезидент матбуот хизматининг 11 сентябрда билдиришича, Шавкат Мирзиёев бу ҳақда кичик бизнес ва хусусий тадбиркорликни янада ривожлантириш ҳамда давлат бюджетига кафолатланган тушумларни таъминлаш масалаларига бағишланган видеоселектор йиғилиши пайтида гапирган.\n“Кўплаб чет мамлакатларда бизнес субъектлари 3 тоифага (кичик, ўрта ва йирик) бўлинган ва давлат томонидан ҳар бир тоифага нисбатан алоҳида қўллаб-қувватлаш сиёсати олиб борилади. Лекин Ўзбекистонда иқтисодиёт ривожида алоҳида роль ўйнайдиган “ўрта бизнес” тушунчаси, афсуски, умуман йўқ”, дейилади расмий хабарда.\nШуни ҳисобга олган ҳолда президент Вазирлар Маҳкамаси ва тегишли вазирликларга ўрта бизнес тоифасини жорий этиш, кичик, ўрта, йирик бизнес мезонларини қайта кўриб чиқиш, уларни алоҳида механизмлар асосида давлат томонидан қўллаб-қувватлаш ва рағбатлантириш бўйича уч ой муддатда аниқ таклифларни ишлаб чиқиш тўғрисида кўрсатма берди.\nБундан ташқари Молия вазирлигига қўшилган қиймат солиғи ставкасини камайтириш бўйича аниқ асосланган таклиф киритиш топширилди.\nЙиғилишда таъкидланишича, "Ўзбекистондаги тизимли ўзгаришлар натижасида" жорий йилнинг ўтган 8 ойида 70 мингта янги тадбиркорлик субъекти ташкил этилди. Бу ўтган йилнинг шу даврига нисбатан 2 баробарга кўпдир.\n23 яшар таниқли спортчи Муслим Омонов 11 сентябрь, тонгда вафот этди.\nБу ҳақда хабар қилган Тошкент шаҳар ички ишлар бош бошқармасига кўра, 11 сентябрга ўтар тунда, тахминан соат 00.50 да, Юнусобод туманида жойлашган кафелардан бирида икки гуруҳ ёш йигитлар ўртасида келишмовчилик келиб чиққан.\nТашқарига чиққан ёшлар Шайхонтоҳур туманига бориб, муштлашган.\nНатижада муштлашувда иштирок этган уч йигит тан жароҳати билан шифохонага ётқизилган.\nУлардан бири – 23 ёшли Муслимбек Омонов шифокорларнинг уринишларига қарамасдан, ҳаётдан кўз юмган.\nУшбу факт бўйича Ўзбекистон Республикаси Жиноят кодексининг 104-моддаси 3-қисми “д” банди (“Қасддан баданга оғир шикаст етказиш”) бўйича жиноят иши қўзғатилгани, безориликда қатнашган барча ёшларнинг шахси аниқлангани тергов олиб борилаётгани хабар қилинди.\nМуслим Омонов Москвада бўлиб ўтган аралаш жанг санъатлари бўйича FFC-2 мусобақасида ғолиб бўлган эди.\n2018 йилнинг 8 августидан 9 августига ўтар кечаси MMA чемпиони Жамшид Кенжаев Тошкентдаги "Aurum-898" тунги клубида пичоқлаб кетилган эди.\nПрезидент атом энергиясидан фойдаланиш тўғрисидаги қонунни имзолади\nБу ҳақда хабар қилган Адлия вазирлигига кўра, ушбу қонунга биноан, атом энергиясидан фойдаланиш объектлари давлат мулки ёки президент томонидан белгиланадиган юридик шахслар мулки ҳисобланади.\nБундай объектлар рўйхати президент томонидан тасдиқланади.\nТриатлончилар сузиш мусобақаси пайтида.\nОлимпия қўмитасининг билдиришича, жаҳон чемпиони ва Ironman сериясининг ўн маротаба чемпиони бўлган 45 ёшли Земцев Францияда ўзбек спортчилари билан 15 августдан 8 сентябргача машқлар ҳам ўтказишга улгурган. Лекин Земцевнинг айтишича, ҳали миллий терма жамоа шакллантирилмаган.\n“Энди спортчилар ўз кучларини бўлажак мусобақаларда синаб кўрадилар. Биринчи халқаро турнир Иорданияда, иккинчи мусобақа Ўзбекистон кубоги финали. Мана шу мусобақалардан сўнг мамлакат терма жамоасини шакллантира оламиз”, деб айтган Земцев.\nОтабек Умаров 7 март куни Ўзбекистон триатлон федерацияси президентлигига сайланган.\nИюль ойида эса Гулнора Каримовадан мусодара қилинган Сижжак қўрғонидаги ҳашаматли қароргоҳ ичидаги барча жиҳозлари билан Ўзбекистон триатлон федерациясига текин фойдаланишга берилгани хабар қилинган эди.\nТриатлон спортнинг энг мураккаб турларидан бири ҳисобланади. Триатлон мусобақалари ёзги ва қишги турларга бўлинади. Триатлоннинг ёзги турида спортчи кетма-кет ва тўхтамасдан сузиш, велопойга, югуриш мусобақаларида, қишки турида эса югуриш, велопойга ва чанғи мусобақаларида иштирок этиши лозим.\nАдлия вазирлиги жисмоний шахсларнинг пахта териш орқали топган даромадига солиқ солинмаслигини эслатди.\nВазирликка кўра, бу меъёр Солиқ кодексида белгилаб қўйилган. Кодексга мувофиқ, пахта йиғим-терими бўйича қишлоқ хўжалиги ишларига жалб қилинадиган жисмоний шахсларнинг пахта териш орқали топган даромадига солиқ солинмайди.\nГерманияда Бухоро яҳудийларининг илк халқаро анжумани иш бошлади\nБухоро яҳудийларининг саккизинчи халқаро анжумани ўз ишини 10 сентябрь куни бошлади.\nГерманиянинг Ҳанновер шаҳрида Бухоро яҳудийларининг саккизинчи, лекин Германия ҳудудидаги биринчи халқаро анжумани 10 сентябрь куни ўз ишини бошлади.\nАнжуманда дунëнинг 9 мамлакатидан келган юздан ортиқ Бухоро яҳудийлари ва Германияда истиқомат қиладиган 300 дан зиëд диаспора вакиллари иштирок этмоқда.\nАнжуман очилишида сўзга чиққан Ҳанновер бургомистри Томас Ҳерман Бухоро яҳудийлари немис жамиятининг ажралмас ва ардоқли қисми эканинини урғулади. Бухоро яҳудийларининг Германиядаги бош раввини Йоханан Ëқубов Озодлик мухбири билан суҳбатда анжуманда Ўзбекистон¸ Тожикистон¸ Қирғизистон АҚШ ва Исроилдан меҳмонлар келганини айтди.\n- Бухоро яҳудийларининг Марказий Осиë, хусусан, Ўзбекистонда икки минг йиллик тарихи бор. Улар бу тарихий меросни эъзозлаб келишмоқда¸ деди Ëқубов.\nТуркистон вилоятида яна ўзбекистонликлар ҳалок бўлди\nТашқи ишлар вазирлиги Қозоғистоннинг Туркистон вилоятида уч нафар ўзбекистонлик автоаварияда ҳалок бўлганини билдирди.\nХабарда айтилишича, 8 сентябрь куни Чимкент-Самара трассасида Nexia автомашинаси аварияга учраган. Машина йўловчиларидан икки нафар аёл воқеа жойида ҳалок бўлган. Яна бир йўловчи эса касалхонада вафот этди. Автомобил ҳайдовчиси Ўрдабаси туман касалхонасининг реанимация бўлимида сақланмоқда. Ҳодисанинг бошқа тафсилотлари айтилмаган.\nЎзбекистоннинг Олмаотадаги бош консуллиги ҳалок бўлганларнинг жасадларини ватанга қайтариш чораларини кўрмоқда.\nАвгуст ойида ҳам Олмаота-Тошкент-Термиз трассасининг Туркистон вилоятидан ўтадиган қисмида авария юз бериб, уч нафар ўзбекистонлик ҳалок бўлганди.\nБир неча кун олдин эса Туркистон вилоятининг Сариағаш туманидаги қурилишлардан бирида бир нафар ўзбекистонлик баландликдан йиқилиб вафот этгани билдирилган.\nТошкентнинг жиноят ишлари бўйича Яшнобод туман судида Ўзбекистон мустақил босма оммавий ахборот воситалари ва ахборот агентликларини қўллаб-қувватлаш ва ривожлантириш жамоат фонди директори Саид-Абдулазиз Юсуповга нисбатан суд жараёни бошланди.\nМаҳаллий матбуотнинг Олий судга таянган олда 9 сентябрда хабар беришича, жараён ёпиқ тарзда ўтказилмоқда.\nСаид-Абдулазиз Юсупов Жиноят кодексининг 167 - (ўзлаштириш ёки растрата йўли билан талон-торож қилиш), 168- (фирибгарлик) ва 28, 211-моддалари (пора бериш) асосида айбланмоқда.\n1982 йилда туғилган Саид-Абдулазиз Юсупов 10 май куни қўлга олинган эди. 12 май куни Бош прокуратура Юсупов катта миқдорда фирибгарлик қилиш моддаси бўйича айбланаётганини билдирган эди.\n12 май куни Facebook тармоғида Саид-Абдулазизнинг укаси экани айилаётган Муҳаммад Юсупов cаҳифасида Саид-Абдулазиз Юсуповнинг президентга мурожаат қилган видеосини эълон қилганди.\nВидеода Юсупов ўзига нисбатан очилган жиноят иши журналистик фаолияти билан боғлиқ бўлганини иддао қилган.\nОлий ва ўрта махсус таълим вазирлиги контракт ҳақи нега оширилганига тушунтириш берди\nОлий ва ўрта махсус таълим вазирлиги 2019 -2020 ўқув йилида тўлов-контракт миқдорининг 18 фоизга оширилишига оид тушунтириш берди.\nВазирликнинг маълум қилишича, бунга олийгоҳлар ходимларининг ойликлари ўтган ўқув йилида 3 маротаба оширилгани, коммунал хизматлар ва бошқа харажатлар ошгани, олийгоҳларнинг харажатлари даромадларга нисбатан 74 фоизга ўсгани асосий сабаб бўлган.\n“Шу билан бирга, ёшларни олий таълим билан қамров кўрсаткичи 2017/2018 ўқув йилидаги 9 фоиздан жорий ўқув йилида 20 фоизга ортганлиги ёки талабалар контингентининг 126 минг нафарга кўпайганлиги олий таълим муассасаларида ўқитувчилар ва ўқув бинолари қувватларини яратиш бўйича қўшимча эҳтиёжга олиб келади, бу эса ўз навбатида қўшимча харажатларни талаб этади”, дейилади расмий билдирувда.\nШундан келиб чиққан ҳолда, фаолияти тугатилаётган касб-ҳунар коллежлари ва лицейларнинг 77 251 ўринли ўқув бинолари, 3 000 ўринли талабалар турар жойлари қўшимча қувват сифатида олий таълим муассасаларига ўтказиб берилгани ҳам қайд этилган.\nВазирлик контракт тўлови бир талабани бир йиллик ўқитиш харажатларини ўртача 68 фоизини қоплашини маълум қилган.\nПрезидент қарори: дорихоналарда видео кузатув камералари бўлиши шарт\nЎзбекистон президенти 6 сентябрда дори воситалари ноқонуний айланишининг олдини олиш чораларини кучайтириш тўғрисида қарор қабул қилди.\nБу ҳақда хабар қилган Адлия вазирлигига кўра, қарорга биноан, 2019 йил 1 декабрдан бошлаб кучли таъсир қилувчи моддалар рўйхатига киритилган дориларнинг чакана савдоси фақат ижтимоий дорихоналар, тегишли лицензияга эга бўлган дорихоналар томонидан амалга оширилади.\nДиний идорада безорилик қилганликда айбланганлар устидан суднинг иккинчи мажлиси бугун бўлади\nСудланувчилар Рустам Каримов (чапда) ва Тўлқин Астанов.\n9 сентябрда Жиноят ишлари бўйича Тошкент шаҳар судида судланувчилар Рустамбек Каримов (Рустам Карим — 1975 й. т.) ва Тўлқин Астановлар (1971 й. т.) устидан 6 сентябрда бошланган суд жараёнининг иккинчи мажлиси бўлиб ўтади.\nБу ҳақда Ўзбекистон Олий суди матбуот хизмати раҳбари вазифасини бажарувчи Азиз Обидовга таяниб, gazeta.uz хабар қилди.\nЖиноят иши Жиноят ишлари бўйича Тошкент шаҳар суди судьяси Ориф Қиличев раислигида кўриб чиқилмоқда.\nРустам Карим ва Тўлқин Астанов жорий йилнинг 8 апрелида Ўзбекистон Мусулмонлар идорасида безорилик қилганликда гумонланиб қўлга олинган эди. Тошкент ИИББ бу икки шахснинг Facebook ижтимоий тармоғида диний идора раиси «шаънига путур етказувчи постлар қолдирган"ини ҳам маълум қилган.\nРустамбек Каримов Жиноят кодексининг 244−1-моддаси (Жамоат хавфсизлиги ва жамоат тартибига таҳдид соладиган материалларни тайёрлаш, сақлаш, тарқатиш ёки намойиш этиш) 1-қисми, Тўлқин Астанов Жиноят кодексининг 244−1-моддаси 3-қисми «г» бандида назарда тутилган жиноятни содир этганликда айбланмоқдалар.\nForbes: Қозоғистонлик ун ишлаб чиқарувчилар бизнесини Ўзбекистонга кўчирмоқда\nҚозоғистоннинг бир нечта ун ишлаб чиқарувчи ширкатлари ўз фаолиятни Ўзбекистонга кўчирди. Бу ҳақда 7 сентябрь куни “Forbes Казахстан” нашри хабар берди.\nМаълум қилинишича, қозоқ ширкатлари Ўзбекистонда фаолият юритиш шароити Қозоғистондагига қараганда фойдалироқ эканидан келиб чиқиб, мана шундай қарорга келганлар.\n“Forbes Казахстан”га интервью берган Қарағандадаги “Мутлу” ун ишлаб чиқариш ширкати директори Дос-Мукасан Таукебаев Қозоғистонда ун ишлаб чиқарувчиларни қўллаб-қувватлаш бўйича самарали дастурлар йўқ эканини айтган.\nУнга кўра, ҳукумат ишлаб чиқарувчиларни темир йўл вагонлари билан узлуксиз таъминлаш, электр энергияси нархини арзонлатиш талабига бефарқ муносабатда бўлаётгани учун тадбиркорлар ўз корхоналарини Ўзбекистонга кўчирмоқда.\n- Ўзбекистонда ун ишлаб чиқарувчи ширкатларни президент 5 йилга солиқларнинг кўплаб турларидан озод қилган. Бизда кредитлар бўйича ўртача фоиз 14 бўлса, Ўзбекистонда 15 йилгача 4 фоиз устама билан кредит берилади. Қозоғистонда бир киловатт электр энергияси 20 тенге, Ўзбекистонда эса 10 тенге. Бундан ташқари Ўзбекистонда ишчи кучи ҳам Қозоғистонга қараганда икки баробарга арзон,-деб айтган Дос-Мукасан Таукебаев.\n“Маълумки, Қозоғистон 2007-2010 йилларда ун экспорт қилиш бўйича жаҳонда лидер эди. Кейин турли сабаблар ортидан биринчиликни Туркияга бой берди. Энди вазият шунга қараб кетмоқдаки, Ўзбекистон бизнинг мамлакатимизни иккинчи ўриндан ҳам сиқиб чиқаради. Бу иш жорий мавсумда амалга ошиши мумкин”, деб хулоса қилади “Forbes Казахстан”.\nТошкентга келтирилган электробус. "Газета уз" фотосурати.\nТошкентда жорий ҳафтадан бошлаб мамлакатга келтирилган биринчи электробус йўловчиларга хизмат кўрсата бошлайди.\n“Тошшаҳартрансхизмат”нинг маълум қилишича, 7 сентябрда электробуснинг синов қатнови амалга оширилди. Унинг биринчи йўловчилари “Тошшаҳартрансхизмат” раҳбарлари ва журналистлар бўлди.\nРасмий хабарда айтилишича, Беларуснинг «Белкоммунмаш» ширакти томонидан ишлаб чиқарилган Е420 “Vitovt Elektro” русумли мазкур электробус бир марталик қуввати билан 20-25 километр масофани босиб ўтади. Электр қувватини олиш вақти эса 6-8 дақиқани ташкил қилади. Электробус ўртача 90 нафар йўловчига мўлжалланган.\nЭлектробус Тошкентга синовдан ўтказилиш учун олиб келинган.


ЙҲХБ ходимлари расмийлаштирган қоидабузарликлар 3 мингтага камайди - Carzone.Uz\nЙҲХБ ходимлари расмийлаштирган қоидабузарликлар 3 мингтага камайди\nЙўл ҳаракати хавфсизлиги қоидаларини бузиш ҳолатларининг олдини олиш мақсадида 12-18 май кунлари ўтказилган тадбирлар натижасида йўл ҳаракати хавфсизлиги ходимлари томонидан 17 минг 560та қоидабузарликни расмийлаштиришган. Чорраҳаларга ўрнатилган кузатув камералари ёрдамида 8 минг 78 та қоидабузарлик аниқланган. Kun.uz шу ҳақда ёзмоқда.\nҲафта давомида 22та йўл-транспорт ҳодисаси содир бўлган, ҳалок бўлганлар 5 нафарни, жароҳатланганлар 17 нафарни ташкил этган.\n2016 йилнинг шу даврида жами 34та ЙТҲ юз берган, 5 нафари ҳалок бўлган, 48 киши тан жароҳати олган.\n2017 йилнинг 15 март кунидан видеокузатув камералари ўрнатилганидан буён 198та ЙТХ содир бўлган, ушбу ҳодисалар натижасида 27 нафар одам ҳалок бўлган, 225 нафари жароҳатланган. Тошкент ИИББда ташкил этилган брифингда таъкидланишича, ўтган йилга нисбатан йўл-транспорт ҳодисалари 91тага, унда жароҳатланганлар сони 117 нафарга, вафот этганлар сони эса 20 кишига камайган.\nШу билан бирга, 2017 йил 16 майдан эътиборан камералар воситасида қоидабузарлиги қайд этилиб, белгиланган жаримани тўламай юрганларга нисбатан автомобиллари жарима майдонига олиб қўйиш чоралари кўрилиши айтилган эди. ИИББ расмий вакилининг сўзларига кўра, ҳозирча, жарима тўламасдан ортга суриб юрган ҳайдовчилар ва шу сабабли уларнинг машиналарини махсус тураргоҳларга жойлаш ҳолати мавжуд эмас.


Тинчликка дахл қилувчи жиддий муаммо #это от GoogleTags # #это от adSense #\nБош Сахифа / Матбуотда мақолалар / Тинчликка дахл қилувчи жиддий муаммо\nСўровнома иштирокчиларининг 76,2 фоизи диний экстремизм ва терроризм Марказий Осиё минтақаси мамлакатлари, жумладан Ўзбекистон учун энг жиддий муаммо деб ҳисоблашади. Яъни минтақа ва мамлакатда тинчлик ва барқарорликка кўпроқ таҳдид соладиган муаммо сифатида диний экстремизм ва терроризмни кўрсатишган. Бу фуқароларимизда террорчи ташкилотларнинг турли мамлакатлардаги хунрезликларини, хусусан Яқин Шарқда амалга ошираётган қуролли тўқнашувларини кузатиб, эшитиб, ўқиб, ҳосил бўлган хулоса. Қолаверса, олиб борилаётган маънавий-маърифий тадбирлар орқали ҳам улар онгига бундай хавф, таҳдидлар ҳақида кўпроқ маълумотлар сингдирилмоқда. Бироқ 2015 йилда ўтказилган сўровномада иштирокчиларнинг 79,6 фоизи диний экстремизм ва терроризмни тинчликка дахл қилувчи жиддий муаммо санашган. Бу нимадан далолат? Нега статистика пасайган? Назаримда бу аввало фуқароларимизда тилга олинаётган муаммонинг таҳдиди юртимизда камайиб бораётганига ишонч билан боғлиқ бўлса керак. Яъни мамлакатимизда бу борада олиб борилаётган оқилона сиёсат, қолаверса ҳуқуқ-тартибот идоралари кўраётган чоралар самараси шундай хулоса чиқариш учун асос бўлиши мумкин. Аммо навбатдаги саволга жавобларни таҳлил қилиб, фикримиз бироз ўзгарди. Яъни минтақа мамлакатларида айрим диний бузғунчи оқимларнинг яширин фаолият юритаётган тарафдорлари мавжудлиги ҳақида эшитганмисиз, қабилидаги саволга хабардорлигини билдириб жавоб берган респондентларнинг сони жиддий қисқарган. Яъни 2015 йилда кўрсаткич 85,3 фоизни, 2016 йилда эса 57,5 фоизни ташкил этган. Кўрсаткич 27,8 фоизга қисқарган. Бу бузғунчи диний оқимлар ҳақида хабардор бўлмаганлар 27,8 фоизга ортди, дегани ҳам. Хўш, қандай хулоса чиқариш мумкин? Радикал диний ғояларнинг тарқалишига қарши курашни янада фаоллаштириш, бундай оқимларнинг бузғунчилик моҳиятидан, ундан келиб чиқадиган таҳдидлардан аҳолининг хабардорлигини ошириш бўйича профилактик ишларни жонлантириш лозим.\nХўш, бундай диний оқимлардан хабардор бўлган респондентлар уларнинг бузғунчиликларига қандай муносабат билдиришади? “Ҳизб ут-таҳрир”, “Акромийлар” каби диний экстремистик ташкилотларга нисбатан уларнинг хулосаси шундай бўлган: сўралганларнинг 47,9 фоизи “улар мамлакатимизнинг душманлари, улар ёшларни халқимизга ёт бўлган ғоялар билан заҳарлашни ҳоҳлайдилар” деб ҳисоблашади. 31,3 фоизи эса “булар исломнинг ҳақиқий қадриятларини билмайдиган диний экстремистлар”, 16, 3 фоизи “ булар исломни бир томонлама идрок этадиган ва фақат ўзларини чин мусулмонлар ҳисоблайдиган мутаассиблар” дейишган. Қолаверса, “булар ҳокимият учун курашда диндорларнинг диний туйғуларидан фойдаланишга ва исломий шиорлар остида халқ оммасини сохта, ҳалокатли йўлга йўналтиришга ҳаракат қилаётган қора кучлар” қабилида ҳам жавоблар берилган. Кўриниб турибдики, фуқароларимиз онгида бузғунчилар ва бузғунчи ғояларга нисбатан салбий муносабат шаклланган. Иммунитетни мана шундай йўсинда кучайтириб боравериш талаб этилади.\n“Диний экстремизм” ва “терроризм” тушунчаларини нима билан боғлайсиз? саволига “Террорчилик актлари, қўпорувчилик” деган жавоб энг кўп фоизга эга бўлган: 71,1. Иккинчи ўринда “минтақа ва мамлакатдаги вазиятни беқарорлаштириш”, учинчи ўринда “аҳоли ўртасида қўрқув ва саросима уйғотиш” деган жавоблар. Рўйхат давомида “жамиятдаги тинчлик ва тотувликни издан чиқариш”, “турли динларга эътиқод қилувчилар ва турли миллатлар вакиллари ўртасидаги кескинлик”, “ёшларни алдаш, уларнинг онгига бузғунчилик таъсири” каби жавоблар ҳам бор. Бундан қандай хулоса чиқариш мумкин? Бу мамлакатимиз халқи диний экстремизм ва терроризмнинг бузғунчи ғояларини тобора чуқур англаб бораётганидан.\nТеррорчилар ўз ғаразли мақсадларини мамлакатимизда амалга ошира оладими, халқимизнинг бунга муносабати қандай? Сўровноманинг навбатдаги саволи бунга жавоб топишга ёрдам беради. Сўровномада қатнашганларнинг 36,2 фоизи “ҳеч қандай куч Ўзбекистонни ўз танлаган йўлидан оғдира олмайди”, деб ҳисоблайди. Респондентларнинг 21,6 фоизи эса “ўзбек халқи ҳеч қачон ҳеч кимга қарам бўлмайди”, деган қатъий жавобни беришган. Жавобларнинг 16,5 фоизида “диний экстремистларни Ўзбекистон халқи қўллаб-қувватламаган ва ҳеч қачон қўллаб-қувватламайди”, 15,8 фоизида “ҳар қандай террорчилик ҳаракатлари Ўзбекистон халқи томонидан қораланади”, дейилган. Умуман олганда сўралганларнинг 88,8 фоизи террорчи кучлар Ўзбекистонда ўз ғаразли мақсадларига ета олмайди, деб ҳисоблашади. Аввало бу жавоблар замирида эртанги кунга ишонч ҳисси юксак. Қолаверса, бу назаримда фуқароларимиз онгида мафкуравий иммунитет тобора шаклланаётганидан. Бундай қуроли бор миллатга, давлатга вайронкор, бузғунчи ғоялар таъсирини ўтказа олмайди.\nБироқ онгида, қалбида бўшлиқ ҳосил бўлган ижтимоий қатлам борлигини ҳам унутмаслигимиз керак. Булар – оқу қорани ҳали ажрата олмайдиган ёшлар. Савол туғилади. Ёшлар нега диний-экстремистик мафкура, ғоялар таъсирига тушиб қолишади? Сўровномада иштирок этганларнинг 25 фоизи ўзбек халқининг рационализмга асосланган диний анъаналарини ёшларнинг етарлича билмасликлари экстремистларнинг улар онгига таъсир ўтказишига замин яратади, деб ҳисоблашган. “Ишсизлик ва моддий қийинчиликлар туфайли ёшларнинг бир қисми диний экстремистлар таъсирига тушиб қолади”, деб ўйлайдиганлар 20,7 фоизни ташкил этган. Навбатдаги ўринларда “оилавий тарбиядаги камчиликлар” (13,4 фоиз), “тезда катта пул ишлашга интилиш” (12,3 фоиз), “экстремистлар томонидан ўз мустақил фикрига эга бўлмаган кишиларнинг алданиши” (10,4 фоиз), “бу ёшлар исломни нотўғри тушунишади, шу сабабли экстремистлар таъсирига тушиб қолади” (6 фоиз) каби жавобларни кўрсатиш мумкин. Мана, муаммонинг илдизи қаерда?!\nХўш, аҳолини, айниқса ёшларни диний-экстремистик мафкуралар таъсиридан асраш учун нима қилмоқ керак? Сўралганларнинг 70 фоизи оиладаги тарбия яхшиланса, бу ёшларни радикал мафкуралар таъсиридан ҳимоя қилади, деб жавоб беришган. 2009-2015 йиллар оралиғида ўтказилган сўровномада ҳам респондентларнинг 60-76 фоизи шу тарзда фикрлаган. Дарҳақиқат оила улкан тарбия маскани. Айниқса ўзбек хонадонида, маҳалласида тарбия билан боғлиқ ишларга жиддий эътибор берилса, бу энг катта қалқон вазифасини ўтайди.\nНавбатдаги ўринларда ёш авлодни таълим муассасаларида маънавий-ахлоқий ва ватанпарварлик руҳида тарбиялашни кучайтириш, маҳалла тузилмалари ишини такомиллаштириш, оммавий ахборот воситалари ролини ошириш, ёшларнинг бандлигини таъминлаш, фуқаровий фаоллигини ошириш каби жавоблар акс этган. Тўғри, мазкур жавоблар жамоатчиликда шаклланган ва асосли. Кўп бора такрорланган ҳам. Биздан талаб қилинаётгани муаммога ёндашувни ўзгартириш. Акс ҳолда остонадан қайтарганимиз, туйнук, дераза, умуман кириш учун ҳар қандай бўшлиқни излаши ҳақиқат.\n“VATANPARVAR” №10, 10.03.2017


12-тур, 29 ноябрь, соат 17:45\n90+4' Ўйин якунланди. "Арсенал" қийин ғалабани қўлга киритди. Эътиборингиз учун раҳмат\n90+3' Алекс Окслейд-Чемберлейн огоҳлантирилди\n90+3' Мезбонлар бурчак тўпини ўйинга киритишди. Дарвозабон Фостер ҳам жарима майдончасига етиб келди. Тўпни "Арсенал" футболчилари эгаллашди ва ўз жарима майдончалари олдида бўш қолган дарвоза томон тепишди. Ҳимоя ўз жарима майдончаси олдида тўпни эгаллади\n90+1' Самарас чап қанотдан тўпни дарвозабон майдончасига узатди. Мартинес тўпни эгаллаб олди\n90' Бурчак тўпини меҳмонлар бартараф этишди\n89' "Вест Бромвич" футболчиси Гарднер 20 метрлардан кучли зарба берди. Тўп посбоннинг қўлига тегиб, майдонни тарк этди!\n85' "Арсенал" ҳисобни ушлаб қолиш учун ўйнамоқда: ҳимояланмоқда, тўпни кўпроқ ушлаб туришга ҳаракат қилмоқда\n81' Вууууууҳ! "Арсенал"ни дарвоза тўсини голдан қутқармоқда! Дастлаб "Вест Бромвич" футболчиси жарима майдончаси чизиғи устидан зарба йўллади. Тўп ҳимоячига тегиб қайтди. Тўпни эгаллаган мезбонлар ўнг қанотдан ҳужумни ривожлантириб, тўпни дарвозабон майдончасига узатишди. Бераҳино бош билан берган зарба дарвоза тўсинига тегиб қайтди!\n78' "Арсенал"да ўзгариш: Жиру ўрнига Алекс Окслейд-Чемберлейн туширилди\n76' "Бромвич"да учинчи ўзгариш: Сессеньоли ўрнига Георгиос Самарас туширилди\n74' "Вест Бромвич" таркибида яна бир ўзгариш бўлди\n69' Уэлбек жарима майдончаси чизиғи устида ҳимоячининг ёнидан тўпни ўткази, ўзи уни айланиб ўтаётганида бошқа бир ҳимоячи келиб қолди ва Даннининг оёғи унга тегди ва ҳужумчини йиқитди. Бу вазиятда пенальти бўлмаса, жарима майдончаси чизиғи устида жарима зарбаси белгиланиши керак эди. Аммо ҳакам ўйинни тўхтатмади\n68' Касорла ўнг қанотдан жарима майдончасига кирди дарвозабон майдончаси томон ерлатиб узатма берди. Тўп барчадан ўтиб кетди, аммо Жирунинг олдида турган ҳимоячига уни қайтарди\n67' Рэмзи 25 метрдан зарба йўллади. Анча ноаниқ\n65' "Бромвич"да ўзгариш: Юсуф Мулумбу ўрнга Виктор Аничебе туширилди\n62' "Вест Бромвич Альбион" жарима тўпини амалга оширди. Қанот ҳаками офсайдни қайд этишда яна хатога йўл қўйди\n60' Касорла чап қанотдан бир ҳимоячидан ўтиб кетди ва тўпни юмшоқ қилиб, дарвозабон майдончаси яқинига узатди. Уэлбек 6 метрдан бош билан зарба берди. Тўп дарвозабоннинг қўлига тегиб, тўрга бориб тегди\n60' ГОООООООООЛЛЛЛ! Данни Уэлбек, 0:1!\n59' Мезбон жамоа футболчиси тўпни қанотдан узатди. Тўп рекошет ҳолатида майдонни тарк этаётгандек эди, аммо Мартинез баланд сакраб, уни эгаллаб олди. Қанот ҳаками тўп майдонни тарк этганини кўрсатди\n55' "Арсенал" бу сафар ҳам ҳужумни чап қанотдан ташкил қилди. Дарвозабон майдончасига етказилган узатмага Санчес бош билан зарба беришга улгурмади, ҳимоячи тўпни қайтарди\n54' Энди мезбонларда яхши имконият юзага келди. Сайдо Бераҳино жарима майдончасига ёриб кирди ва яқин масофадан зарба берди. Тўп дарвоза тўрига ташқи томондан келиб тегди\n53' Эҳҳҳҳ, Мертезакер! Жарима зарбаси дарвозабон қўлидан чиқариб юборди. Тўпни эгаллаган "Арсенал" футболчиси уни жарима майдончаси чизиғи устида турган Мертезакерга узатди. Пер бўш қолган дарвозага тўпни аниқ йўллай олмади\n53' "Вест Бромвич" футболчиси Грэхэм Дорранс огоҳлантириш олди\n52' Уэлбек чап қанотдан жарима майдончасига кирди ва тўпни марказроқда турган Рэмзига узатди. Унинг зарбаси йўлига ҳимоячилар ғов бўлишди\n49' Такрорий вазият кўрсатдики, "Вест Бромвич" футболчисида офсайд йўқ экан. Ҳакамлар мезбон жамоани яхши вазиятдан маҳрум қилишди\n46' "Вест Бромвич" футболчиси офсайдда қолди, акс ҳолда дарвозабон билан бирга бир вазиятга чиқиб кетарди\n45+1' Мезбонлар чап қанотдан тўпни дарвозабон майдончасига етказишди. "Арсенал" хавфни бартараф этиб, ўз ҳужумга ўтаётганида, ҳакам хуштагини чалди ва биринчи бўлимни якунлаб берди\n40' Меҳмонларнинг босимини бартараф этган "Вест Бромвич" футболчилар энди ўзлари ҳужумга ўтишмоқда.\n37' Вууууҳ! Ҳимоячиларнинг хатосидан сўнг "канонирлар" рақиб жарима майдончаси ичида тўпни эгаллаб олишди ва Рэмзи 14 метрдан зарба йўллади. Тўп дарвоза устуни ёнидан ўтиб кетди.\n34' Уэлбек жарима майдончаси кирмоқчи бўлганида ҳимоячидан ўтиб кета олмади\n32' Касорла жарима майдончаси ташқарисидан ерлатиб зарба йўллади. Тўпни посбон эгаллаб олди\n31' Учрашувда битта голга тортадиган вазият бўлди. Вест Бромвич дарвозаонининг қўпол хатосидан сўнг "Арсенал" ҳужумчиси тўпни эгаллаб олди. Аммо ўткир бурчак остида бўш қолган дарвозани ишғол қила олмади!\n30' "Вест Бромвич" - "Арсенал" учрашувининг 30-дақиқаси ўтиб бормоқда. Ҳозирча ҳисоб очилмади


Суриядаги «Ислом давлати» (ИД) жангариларининг яқинлари сақланадиган курдлар назоратидаги «Ал-Ҳол» жамлоғидан яна бир қанча оилалар қўйиб юборилди: 18 март куни ватанига қайтишни кутаётган аёллар ва болалар. [Делил Сулаймон/AFP]\nБИШКЕК – Аида (исми ўзгартирилган) – яқинлари Сурия шимоли-шарқида, Ироқ билан чегарадаги «Ал-Ҳол» қочқинлар жамлоғида қолиб кетган қирғиз фуқароларидан бири.\nБирлашган Миллатлар Ташкилоти маълумотларига кўра, «Ал-Ҳол»да 62 мингга яқин одам бўлиб, уларнинг 80 фоидан ортиғи 60 га яқин турли мамлакатлардан келган аёллар ва болалардир.\nУлар орасида Аиданинг синглиси ва олти ёшли жияни ҳам бор.\nОктябр ойи охирида Аида Сурияда қолиб кетган бошқа қирғиз аёллари ва болаларнинг қариндошлари қаторида Қирғизистон президенти Садир Жапаровга мурожаат қилиб, уларни ватанига олиб келишни сўраган.\n16 март куни ватанига қайтарилган қирғизистонлик болани кўтариб турган Қирғизистон Қизил ярим ой жамиятининг Бишкекдаги ходими. [Қирғизистон ташқи ишлар вазирлиги]\n30 май куни Суриядан Тошкент аэропортига етиб келган ўзбекистонлик аёллар ва болалар. [Ўзбекистон президентининг матбуот хизмати]\nҚозоғистон Миллий хавфсизлик қўмитаси видеолавҳасининг кадрларида Манғистов вилоятидаги реабилитация марказида Суриядан Қозоғистонга қайтган аёллар ва болалар акс этган.\n«Бу лагерда ҳали ҳам юзлаб қирғизистонлик аёллар ва болалар қолмоқда», деди Аида душанба (15 ноябр) куни Карвонсарой билан суҳбатда.\n«Ҳозир у ердаги вазият мудҳиш тус олган – кўп қочқинларнинг ётар жойи йўқ, чодирлар етишмаяпти, ҳатто чодирлар ҳам уларни яқинлашиб келаётган совуқдан қутқара олмайди», деди у.\nЖапаров маъмурияти бу борада қандайдир қарор қабул қилганми-йўқми, бу ҳозирча номаълум.\n«Ҳукуматимиз Сурия ва Ироқдаги кўплаб болаларни қутқарди, биз умидимизни узганимиз йўқ», деди Аида.\nБишкеклик сиёсатшунос, ЕХҲТ академиясининг доценти Эмил Жўраевнинг қайд этишича, ўз фуқароларини репатриация қилиш сиёсатини нолдан бошлаётган Марказий Осиё давлатлари бу борада тажрибага эга бўлмагани учун чекланган ижтимоий-иқтисодий ресурслар ва инфратузилмага оид муаммоларга дуч келишган.\nҚозоғистон ва Ўзбекистон бу борада катта муваффақият қозонган бўлиб, уларнинг ҳар бири ўз фуқаролари, асосан, аёллар ва болаларни ватанига олиб келиш учун бир нечта рейслар ташкил қилган, Қирғизистон ва Тожикистон эса биттадан рейс уюштирди, деди у.\nМарказий Осиё мамлакатлари ичида биринчи бўлиб ўз фуқароларини қайтаришни бошлаган Қозоғистон ҳукумати 2019-2021 йиллар давомида «Жусан» (Аччиқ шувоқ) операцияси доирасида Сурия ва Ироқдан 700 дан ортиқ қозоғистонликни ватанига олиб келган.\nЎз навбатида, Ўзбекистон ҳукумати Сурия ва Ироқдан 318 нафар ўзбекистонлик аёл ва болани уч босқичда ватанига қайтарди.\nТожикистон ва Қирғизистон ҳам худди шундай амалиётлар ўтказди.\n«Бирор муаммони ажратиб кўрсатиш қийин. Кўп қийинчиликлар бўлди ва уларнинг ҳаммаси кўп қиррали», деди Жўраев Карвонсарой билан суҳбатда. «Оғир ижтимоий-иқтисодий вазият уларнинг энг асосийси эмас».\nБиринчи босқичда Ироқ ҳукумати билан қийин музокаралар жараёни кечди, Сурия расмийлари билан эса умуман ҳеч қандай музокара олиб бориш имкони йўқлиги ҳақида гапирмаса ҳам бўлади.\nМезбон давлатнинг розилиги ва ҳамкорлигисиз Марказий Осиё фуқароларини ватанига қайтариш учун авиарейслар ташкил этиш имконсиз, деди у.\nАммо репатриантлар ватанига қайтганида ҳам ҳуқуқий муаммолар юзага келади. Уларнинг кўпчилиги, айниқса, болаларнинг ҳужжатлари йўқ, дейди Жўраев.\nҲеч қачон ҳужжати бўлмаганлар учун уларни қайта расмийлаштириш – мушкул масала. Кўпинча репатриантларнинг фарзандлари уруш ҳудудида туғилгани, уларнинг ота-онасини аниқлашнинг иложи бўлмагани ёки урушда вафот этгани сабабли етимнинг мақомини аниқлаш имкони бўлмайди.\n«Шу тариқа бу миссия кўплаб муассасалар, ҳам давлат идоралари, ҳам халқаро ва ваколатли нодавлат нотижорат ташкилотларининг яхши мувофиқлаштирилган ҳамкорлигини тақозо этади», деди Жўраев.\nМарказий Осиё давлатлари саъй-ҳаракатларни кучайтириши лозим, чунки «Сурияда яшаш жойидан маҳрум бўлган минглаб одамлар, турли мамлакатлар, жумладан, Марказий Осиё давлатларининг фуқаролари қочқинлар учун жамлоқлар деб аталувчи жойларда қолиб кетмоқда», деди у.\n«Сурияда ҳалокатли гуманитар вазият юзага келган – биз у ердан одамларни ўз юртларига олиб келиб, реабилитация қилишнинг ишончли, самарали механизмларини ишлаб чиқишимиз керак, бу эса янада кўпроқ воситалар талаб қилади», деди Жўраев.\nЖўраев айрим одамларнинг репатриантларни тамғалашини қоралади.\nЖамиятнинг рад этиши ҳаётда руҳий жароҳатга сабаб бўлиши мумкин, айниқса болалар бу борада ҳимоясиз, деди у.\n«Сурия ва Ироқдан қайтганларнинг тўлақонли фуқарога айланишини таъминлаш энг қийин вазифадир.»\nБишкекдаги Диншунослик тадқиқотлари маркази раҳбари Индира Аслановага кўра, можаро ҳудудларига борганлар ОАВ тарафидан диний ақидапарастлар деб тамғаланган бўлса-да, уларнинг мақсадлари турлича бўлган.\n«Диний омил ҳақиқатан ҳам мавжуд, лекин айрим ҳолларда бу фақат зоҳиран шундай, асл мақсадлар эса бошқача бўлиши мумкин», дейди Асланова.\nУнинг ташкилоти Сурия ва Ироқдаги жангларда иштирок этишда айбланган қирғизистонлик маҳкумларни ўрганган.\nАниқланишича, сўралганларнинг ярми учун асосий омил бошқа мусулмонлар, қийин аҳволда қолган аёллар ва болаларга ёрдам бериш бўлган.\n«Бу одамларнинг халифалик барпо этиш нияти бўлмаган. Аксинча, улар инсонпарварлик ғояларига таянганлар», дейди Асланова.\nРеабилитация, жумладан, жангарилик мафкурасини «фош қилиш» акс таъсир кўрсатиши – аксинча, мавзуга қизиқиш уйғотиши мумкин, деди у.\n«Реабилитация жараёнини бошлашдан аввал репатриантларнинг мотивлари, нима сабабдан тақиқланган гуруҳларга қўшилгани ва мафкурасини аниқлаш бўйича жиддий иш олиб борилиши лозим», деди у.\nМинтақавий анжуманда репатриантларни жамиятга қайта мослаш муҳокама қилинди\nЎтган ой охирида Марказий Осиё давлатлари расмийлари ва таҳлилчилари Сурия ва Ироқдаги можаро ҳудудларидан қайтган фуқароларни реабилитация ва реинтеграция қилиш муаммоларини муҳокама этиш мақсадида Бишкекка тўпландилар.\nТадбир «Search for Common Ground» (SCG) халқаро нодавлат ташкилоти тарафидан «C5+1» гуруҳи – Қозоғистон, Қирғизистон, Тожикистон, Туркманистон, Ўзбекистон ва АҚШнинг хавфсизлик ташаббуси доирасида ташкил этилди.\nҲукумат расмийлари, экспертлар ва жамоатчилик вакиллари иштирокида ўтган минтақавий анжуман можароли ҳудудлардан келган репатриантларни жиноий жавобгарликка тортиш, реабилитация ва реинтеграция қилиш бўйича билим ва тажриба алмашиш майдонига айланди.\nИштирокчилар орасида Европа Комиссияси, АҚШ Тинчлик институти ва Марказий Осиё мамлакатлари университетларининг вакиллари, шунингдек, Сурия ва Ироқдан қайтганлар билан ишловчи амалиётчи мутахассислар бор эди.\nСурия ва Ироқдаги қуролли можаро ва унинг оқибатлари Марказий Осиё ҳукуматлари ва аҳолиси учун жиддий хавфсизлик таҳдидига айланди, дейилади SCG баёнотида.\nТашкилот маълумотларига кўра, минтақанинг 4000 дан ортиқ аҳолиси хорижий жангари сифатида Яқин Шарқдаги уруш ҳудудларига йўл олган.\nМарказий Осиёдан келган жангариларнинг аксарияти ўлдирилган, уларнинг аёллари ва болалари эса қочқинлар лагерлари ёки қамоқхоналарда қолиб кетган.\nМамлакатингизда жангариларнинг фаоллиги ёки кучайиши сизни ташвишга соладими?\nСурияда ҳибсда сақланаётган тожикистонликлар орасида 200 дан ортиқ аёллар ва ёш болалар бор. Тожикистон хам бошқа Марказий Осиё мамлакатлари каби ўз фуқароларини Яқин Шарқдан ватанига қайтармоқчи.


Халқаро рейтинг ва индекслари билан ишлаш бўйича Республика Кенгаши ташкил этилди\nМамлакатнинг инвестициявий жозибадорлиги ва халқаро майдондаги имиджини кўтариш, давлат органлари ва ташкилотларида халқаро рейтинг ва индекслар билан ишлашнинг янги тизимини тадбиқ қилиш мақсадида Ўзбекистон Республикаси Президентининг “Ўзбекистон Республикасининг Халқаро рейтинг ва индекслардаги ўрнини яхшилаш ҳамда давлат органлари ва ташкилотларида улар билан тизимли ишлашнинг янги механизмини жорий қилиш тўғрисида”ги 2020 йил 02 июндаги ПФ-6003-сонли Фармони қабул қилинди.\nУшбу Фармонга кўра, охирги тўрт йил ичида мамлакатимиз Мерос жамғармасининг “Иқтисодий эркинлик” индексида 52, Жаҳон банкининг “Логистика самарадорлиги” индекси 19 ҳамда “Бизнес юритиш” индексида эса 18 поғонага кўтарилганлиги белгиланган.\nШунингдек, Ўзбекистон Иқтисодий хамкорлик ва тараққиёт ташкилотининг “Мамлакатларга хос хатарларни таснифлаш” тизимидаги 6-гуруҳ мамлакатлари қаторидан 5-гуруҳ мамлакатлари қаторига чиқди.\nМамлакатимизда жахон миқиёсидаги бизнес юритишни ҳалқаро рейтинг ва индекси KPI тизимини жорий этиш мақсадида бир қанча илғор қадамлар билан ислоҳотлар амалга оширилмоқда.\nХалқаро рейтинг ва индеклар билан ишлаш бўйича республика кенгаши ташкил этилди.\nКенгашнинг асосий вазифалари куйидагилар:\nмамлакатнинг ижтимоий-иқтисодий ва сиёсий-ҳуқуқий тараққиёт даражасини тизимли таҳлил қилиб бориш ҳамда ушбу йўналишлар бўйича тўсиқ бўлаётган муаммоларни бартараф этиш;\nхалқаро рейтинг ва индексларда мамлакатнинг ўрнини яхшилаш мақсадида давлат ҳокимияти ва бошқаруви тизимини такомиллаштириш, хорижий тажрибага эга бўлган давлат ва жамият қурилиши соҳасидаги ислоҳотларни амалга ошириш бўйича ташаббусларни илгари суриш;\nдавлат ва жамият ҳаётининг турли жабҳаларини тартибга солишга қаратилган норматив-ҳуқуқий ҳужжатлар ва уларнинг лойиҳаларини Ўзбекистон Республикаси учун устувор бўлган ҳалқаро рейтинг ва индекслардаги мамлакатнинг ўрнига таъсири нуқтаи назаридан комплекс баҳолаб бориш.\nКенгашнинг ички органлари - Ўзбекистон Республикаси Молия вазирлиги ва Адлия вазирлиги этиб белгиланди.\nКенгашнинг асосий вазифаси эса тақсимланган Ўзбекистон Республикаси учун устувор бўлган халқаро рейтинг ва индексларда мамлакатнинг ўрнини яхшилашга қаратилган таъсирчан чоралар ишлаб чиқилиши ва амалга оширилиши ҳамда ушбу йўналишда тизимли халқаро хамкорлик олиб борилиши устидан Кенгаш томонидан назорат қилишдан иборат.\nТегишли вазирлик ва идораларга масъул бўлган рейтинг ва индексларнинг муддатларини ҳисобга олган ҳолда, KPI кўринишидаги кўрсатгичида белгиланади.\nУларнинг ташкилий чора-тадбирлар дастурини ишлаб чиқиш ва эришиш мақсадида:\nбир ой ичида 2020 йил иккинчи ярми давомида амалга ошириш;\nҳар йил 1 декабрга қадар келгуси йил давомида амалга ошириш.\nМасъул давлат органларининг биринчи раҳбарлари ҳар чорак якуни бўйича:\nҳар ойнинг 15 санасига қадар Кенгаш ишчи органларига мамлакатда амалга оширилаётган ислоҳотлар тўғрисидаги маълумотлар, зарур статистик ахборотлар ва бошқа материалларни тақдим этади;\nҳар ойнинг 30 санасига қадар Кенгаш раиси ёки ўринбосарининг раҳбарлигида ўтказиладиган йиғилишларда тегишли халқаро рейтинг ва индексларда KPIга эришиш учун амалга оширилган чора-тадбирлар тўғрисида ахборот беради.\nШунингдек, Адлия вазирлигини марказий аппаратида Халқаро рейтинг ва индекслар билан ишлаш бошқармаси ташкил этилиб, ушбу бошқармага юқори малакали кадрлар билан тўлдириш кўзда тутилган.\n2020 йил 1 октябрда интернет тармоғида Молия вазирлиги ҳамда манфаатдор вазирлик ва идоралар билан биргаликда “Ўзбекистон Республикаси халқаро рейтингларда” ягона портали ишга туширилади.\nМазкур интернет портални доимий ишлашини ва уни янгилаб бориш вазифаси Кенгаш органлари ҳамда Ўзбекистон Республикаси Ахборот технологиялари ва коммуникацияларини ривожлантириш вазирлиги масъул этиб қўйилди.\nМақола "Юридик бюро" томонидан тайёрланди.


Қаттиқ жисмнинг илгариланма ва қўзғалмас ўқ атрофидаги айланма ҳаракати » Texnika va texnologiya » Texnika va texnologiya » Referat » Referat | Haqida\nAsosiy / ReferatTexnika va texnologiyaTexnika va texnologiya Қаттиқ жисмнинг илгариланма ва қўзғалмас ўқ атрофидаги айланма ҳаракати\nFayl hajmi 637,55 kB\nёки ω== (8.7)\nУмумий ҳолда жисмнинг бурчак тезлиги вақт ўтиши билан ўзгаради. t=to да бурчак тезлик o, да эса 1 бўлсин. Бурчак тезлиги ўзгариши (=1-o) ни вақт ўзгариши (t=t1-t0) га нисбати жисмнинг ўртача бурчак тезланиши деб аталади:\nЖисм бурчак тезланишининг вектори () ни айланиш ўқи бўйлаб тасвирлаш мумкин (83-расм):\n1.Каттик жисмнинг илгариланма харакати\n2.Каттик жисмнинг кузгалмас ук атрофидаги айланма харакати.\n4.Кузгалмас ук атрофидаги текис тезланувчан айланма харакат.\nИлгарилама харакат деб шундай харакатга айтиладики, харакат давомида каттик жисмда ихтиёрий олинган тугри чизик хар доим уз - узига параллел холатда кучади.\nИлгарилама харакатдаги каттик жисмнинг нукталарининг траекториялари тугри ёки эгри чизиклардан иборат булишлари мумкин. Масалан илгарилама харакатланувчи поезд вагонининг нукталарининг траекториялари тугри чизиклардан иборат булади, лекин велосипед педалининг нукталарининг траекториялари эгри чизиклардан иборат булади ва хоказо.\nЭнди каттик жисмнинг илгарилама харакатида унинг нукталарининг тезлик ва тезланишларини аниклашни куриб чикамиз. Бунинг учун каттик жисмда ихтиёрий иккита A ва B нукталар танлаб олайлик, уларнинг радиус векторлари тегишлича rA ва rB булсин.\nA нуктанинг харакати оркали B нуктанинг харакатини аниклаш учун куйидаги вектор тенгламани ёзайлик, яъни\nбулади. B нуктанинг тезлигини аниклаш учун (8.1) вектор тенгламадан вакт буйича бир марта хосила оламиз,\nЛекин абсолют каттик жисмда олинган харкандай АВ кесма, узининг узунлигини (модулини) узгартирмаслиги ва харакат илгарилама булганлиги сабабли , яъни 8.1 шаклдан куриниб тургандек АВ кесма доимо уз-узига параллеллигини саклаб колишини эътиборга олсак, охирги йигинди нолга тенг булади, яъни булади, шу сабабли (8.2) тенгламадан куйидагини оламиз,\n(8.3) формуладан куриниб турибдики, илгарилама харакатдаги харкандай жисмнинг барча нукталарининг тезлик векторлари бирхил булар экан.\nТезланишни аниклаш учун (8.3) тенгликдан вакт буйича бир марта хосила оламиз,\nДемак илгарилама харакатдаги каттик жисмнинг барча нукталарининг тезланиш векторлари хам бир хил булар экан.\nУшбу икки коида оркали, шуни аникладдикки, илгарилама харакатдаги каттик жисмнинг бирорта нуктасини тезлигини билиш барча нукталарнинг тезлигини билишга тенг экан. Худди шундай коида тезланишлар учун хам уринлидир.\nЖисм харакати даврида ундаги икки нукта кузгалмасдан колса, бу харакат айланма харакат дейилади (81-рaсм). Кузгалмас О ва А нукталардан утувчи ук жисмнинг айланиш уки деб аталади. Жисм айланма харакатини текшириш учун кузгалмас Po ва жисм билан биргаликда харакатланувчи P текисликни оламиз. Улар орасидаги бурчак Po^P=φ булсин. Жисм харакатланганда Po ва P текисликлар орасидаги бурчак узгара боради. Натижада мазкур бурчак вактнинг функцияси булади:\n(8.5) жисмнинг бурилиш ёки айланиш бурчаги дейилади ва у радиан билан улчанади.\n(8.5) тенглама каттик жисмнинг кузгалмас ук атрофидаги\n81 – расм айланма харакат конуни ёки айланма харакат тенгламаси дейилади. Айланма харакатдаги жисм бурчак тезлиги ва бурчак тезланиши\nФараз килайлик, да жисмнинг бурилиш бурчаги φo, да эса φ1 булсин. Бу холда вакт узгариши Δt=t1-to, бурилиш бурчаги узгариши\nΔ φ= φ1- φо булади..\nБурилиш бурчаги узгаришини вакт узгаришига нисбати жисмнинг уртача бурчак тезлиги дейилади ва ωур билан белгиланади.\nДемак, жисмнинг бурчак тезлиги унинг бурилиш бурчагидан вакт буйича олинган биринчи тартибли хосилага тенг. Унинг улчов бирлиги ёки дан иборат.Жисмнинг бурчак тезлиги бурилиш бурчагининг канчалик тез узгаришини ва бу узгариш йуналишини аниклайди. Шунинг учун бурчак тезлигини вектор сифатида ифодаланади. Мазкур векторни жисм айланиш укининг ихтиёрий нуктасига куямиз ва йуналишини шундай танлаймизки, унинг учидан туриб каралганда жисм доимо соат стрелкасига карши томонга айлансин (82-расм).\nОz укни жисм айланиш укида олсак, бурчак тезлик вектори бундай ёзилади:\nбу ерда - Oz укининг бирлик вектори.\nУмумий холда жисмнинг бурчак тезлиги вакт утиши билан узгаради. t=to да бурчак тезлик o, да эса 1 булсин. Бурчак тезлиги узгариши (=1-o) ни вакт узгариши (t=t1-t0) га нисбати жисмнинг уртача бурчак тезланиши деб аталади:\nбу ердан ни нолга интилтириб лимитга утамиз:\n(8.10)дан курамизки, жисмнинг бурчак тезланиши бурчак тезлигидан вакт буйича биринчи ёки бурилиш бурчагидан иккинчи тартибли хосилага тенг.\nЖисм бурчак тезланишининг вектори () ни айланиш уки буйлаб тасвирлаш мумкин (83-расм):\nЖисм бурчак тезланишининг улчов бирлиги ёки булади. Жисм айланма харакатининг хусусий холлари куйидагилардан иборат:\nАгар бурчак тезлиги (ω=const) узгармас булса, жисм харакати текис айланма харакатдан иборат булади.\nБу холда: = ω=const\n(8.12)тенглама текис айланма харакат конунини ифодалайди. Агар φo=0 булса,\nТехник масалаларни ечишда купинча жисмнинг 1 минутдаги айланиш сони n берилган булади. Бу холда φ=2πn, t=60с булиб ,\nБаъзи бир масалаларда ихтиёрий t1 вактдаги айланиш сонини топиш талаб этилади. Бу холда айланиш сони N билан белгиланиб, у куйидаги формула ёрдамида аникланади:\n2. Агар бурчак тезланиши (ε=const) узгармас булса, жисм харакати текис узгарувчан харакатдан иборат булади. Бу холда:\n(8.16)нинг иккинчи тенгламаси текис узгарувчан айланма харакат конунини ифодалайди. Агар харакат текис тезланувчан булса, масалани хал этишда олдидаги ишора мусбат; текис секинланувчи булса, олдидаги ишора манфий деб олинади (83-расм; б, д).\nЖисм харакати текис тезланувчи булганда бурчак тезлиги ва бурчак тезланишининг ишораси бир хил булади (83-расм; а, с).\nTeglar: бурчак жисмнинг айланма текис тезлиги айланиш бурилиш илгарилама 1203аракат харакат тезлигини тезлик иборат бурчаги каттик ва1179т дейилади 1179атти1179 билан ихтиёрий


Россия ва Ўзбекистон сиёсий маслаҳатлашув ўтказади - BBC O'zbek\nРоссия ва Ўзбекистон сиёсий маслаҳатлашув ўтказади\nФото муаллифлик ҳуқуқи plus8db.com\nImage caption Карасинга ташриф чоғида Россия ҳарбийлари ҳамроҳлик қилади\nГригорий Карасин бошчилигидаги ҳайъат 3 декабрь куни ўзбек томони билан минтақавий хавфсизлик ва икки томонлама алоқаларни муҳокама этиши кутилмоқда.\nБу ҳақда Ўзбекистон Ташқи ишлар вазирлиги хабар тарқатган.\nРоссия Ташқи ишлар вазирининг ўринбосари, статс-секретарь Григорий Карасинга Тошкентга сафари чоғида Россиянинг ҳарбий ва хавфсизлик идоралари мулозимлари ҳамроҳлик қилиши билдирилган.\nТашриф Ўзбекистонда диний экстремизм, хусусан, "Исломий давлат" таҳдидидан хавотирлар кучайган пайтга тўғри келмоқда.\nСўнгги пайтларда ўзбек ҳуқуқ-тартибот идоралари пойтахт Тошкентда диний экстремизмда гумон қилинган ўнлаб шахсларни ҳибсга олган.\nШунингдек, пойтахтдаги жамоат жойлари ва хонадонларда текширишларнинг кучайгани хабар қилинади.\nЎтган ой Россия ва Ўзбекистон ўртасида "Иттифоқчилик тўғрисида"ги шартноманинг имзоланганига 10 йил тўлган.\nПрезидент Путин Президент Каримовга айни муносабат билан табрик йўллаган, аммо ўзбек матбуоти Россия билан иттифоқчилик шартномасининг юбилей санасини эътиборсиз қолдирган.\nImage caption Каримов Россиянинг Суриядаги ҳаво зарбаларини танқид қилган\nЎзбекистон Россиянинг Суриядаги ҳаво зарбалари борасида сукут сақламоқда.\nРасмий Тошкент Туркиянинг рус ҳарбий учоғини уриб тушириши юзасидан ҳам ҳеч қандай муносабат билдирмаган.\nАйни пайтда Президент Каримов Россиянинг Суриядаги амалиётини билвосита танқид қилган.\nREGNUM агентлигининг Тошкентдаги дипломатик манбаъларга таяниб хабар беришича, жаноб Каримов ўтган ой охирида Туркманистон Президенти Бердимуҳамедовнинг Тошкентга ташрифи чоғида Россияни Сурияга киришдан аввал у ердан қандай чиқиш ҳақида ўйлашга чақирган.\n"Айрим давлатлар тўғри иш қилаяпмиз, деб ўйлайди. Аммо бир ерга киришдан олдин у ердан қандай қилиб чиқиш ҳақида ўйлаш керак", дея Ўзбекистон раҳбарининг сўзларидан иқтибос келтирган REGNUM агентлиги.\nАйни пайтда Президент Каримов Россия номини тилга олмаган.\nЎзбекистон расмийлари Президент Каримовнинг ушбу сўзларини расман тасдиқлашмаган, аммо рад ҳам этмаганлар.\nЎзбекистон Россия етакчилигидаги иқтисодий ва ҳарбий иттифоқларга қарши чиқиб келади.\nАммо шунга қарамасдан, Россия мулозимлари Тошкент билан, жумладан, ҳарбий соҳада ҳам икки томонлама ҳамкорлик механизми йўлга қўйилганини таъкидлаб келадилар.\nРоссиялик таҳлилчиларга кўра, Тошкент Москва учун анчайин муаммоли шерик сифатида кўрилади.\nАммо уларнинг фикрича, минтақада диний экстремизм таҳдидининг кучайиши Ўзбекистонни Россия билан хавфсизлик соҳасидаги ҳамкорликни кучайтиришга ундаши мумкин.


Ўзбекистон триатлон федерациясига янги раҳбарият сайланди\n7 март, 2019, 17:25 793\nЎзбекистлон триатлон федерациясига янги раҳбар Отабек Умаров бўлди\n7 март куни Миллий олимпия қўмитасида Ўзбекистон триатлон федерациясининг навбатдан ташқари ҳисобот-сайлов Конференцияси бўлиб ўтди. Унда МОҚ президенти Умид Аҳмаджонов, Ўзбекистон триатлон федерацияси раҳбарияти ва мутасаддилари, ҳакамлар, спортчилар ҳамда ОАВ ходимлари иштирок этишди.\nСўнг кун тартибидан ўрин олган энг асосий масала федерация раиси ва унга биринчи ўринбосар сайлаш жараёнига ўтилди. Шу муносабат билан Ўзбекистон триатлон федерацияси раиси лавозимга Отабек Муҳаммадалиевич Умаров номзоди илгари сурилди. Конференция иштирокчилари бир овоздан кўрсатилган номзодни қўллаб-қувватлашларини маълум қилдилар. Шу тариқа, О.Умаров Ўзбекистон триатлон федерацияси раиси лавозимига сайланди. Қолаверса, О.Умаровнинг биринчи ўринбосари лавозимига собиқ спортчи, триатлон бўйича кўплаб халқаро мусобақалар иштирокчиси, ҳозирда тадбиркорлик фаолиятини олиб бораётган Фаррух Носиров номзоди илгари сурилиб, бу инсон ҳам бир овоздан янги лавозимга сайланди.\n“Тан олиш керак, охирги пайтлар триатлон бўйича мақтангудек натижалар йўқ. Шу боис Олимпия ўйинлари дастурига киритилган ушбу спорт турини янада ривожлантириб, спортчиларнинг шуғулланишлари учун замонавий моддий-техник базани яратиб берамиз. Ўйлайманки, ушбу спорт тури бўйича келажакда жаҳон ареналарида муносиб иштирок этадиган атлетлар етишиб чиқади”, – деди Умид Аҳмаджонов.


Ҳар буржнинг энг-энглари - Турфа олам - PressNews.uz\nБош Саҳифа / Турфа олам / Ҳар буржнинг энг-энглари\nҲар буржнинг энг-энглари\nҚўшилди: 08 феврал 2017 13:00\nЭнг омадли бурж вакиллари айнан «жавзо»лар. Улар бошқа бурж вакиларига қараганда керак жойда ва керакли вақтда пайдо бўлишни биладилар. Табиатдан жуда оптимист бўлганликлари эса омад калитидир. Қандай ишга қўл уришмасин ҳамиша кўтаринки кайфият ва омадга эришиш пайида бўлишади.\nАстрологларнинг фикрича энг кучли бурж вакиллари айнан «ҳут» экан. Бу жуда ажабланарли аxир бу бурқ вакиллари ҳиссиётга берилувчан ва таъсирчан бўлишадику. Уларда куч қаердан бўлсин? «Ҳут» ларда бошқа буржларда йўқ қобилят бор. Масалан қайсар «ҳамал» ва «жадий» мағлубиятга учраганида «ҳут» юксакларда турган бўлади. «Ҳут»лар эгилади, аммо синмайди.


Бош саҳифа Ўзбек насри онлайн антологияси Эркин Самандар (1935)\nРубрика: Эркин Самандар (1935)\nЭркин Самандар 1935 йил 22 мартда Хоразм вилоятининг Хива туманида туғилган. Ўзбекистонда хизмат кўрсатган журналист (1989). Хоразм педагогика иститутининг ўзбек тили ва адабиёти факултетини тугатган (1957). Биринчи китоби — «Аму жилолари» (1966). «Дарёсини йўқотган қирғоқ» (1989), «Тангри қудуғи» (1996), «Жалолиддин Мангуберди» (1999), «Султон Жалолиддин» ва бошқа романлари нашр этилган. Тарихий мавзуларда бир қанча саҳна асарлари ҳам ёзган («Жавоҳир», 1980; «Башорат», 1994; «Арабмуҳаммад Баҳодирхон», 2002). «Паҳлавон Муҳаммад Пирёрвалий» (1995), «Суянч» (1996), «Минг отлилар диёри» (2003) сингари қисса ва бадиалари ҳам бор.\nЭркин Самандар. Жазо (ҳикоя)\nГўё Энахон аяни катга кимдир михлаб ташлаган. Ўрнидан туриши уёқда турсин, ёнбошига ағдарилиши амримаҳол. Мана, ҳозир у ўнг томонига ўгирилмоқчи, чунки чалқанча ётаверишдан елка ва беллари тарашадай қотиб қолган. Лекин ўша “мих” қўйиб юбормаяпти. Қандай бўлмасин, у ёнбошлаб ётиши керак, давоми…\nУни аввал тушида кўрди Сабоҳат. Қизилқоя тепасида у лов-лов ёниб турарди. Уфқдан энди бош кўтарган қуёш нурларида барглари чўмилаётгандай эди. Қуёшданми ёки ўзи шундайми, улар қип-қизил. Йирик-йирик. Бўйлари ҳам антиқа. Сарвгулдан-да баланд. Шохалари бўлдамли. Орасида булбул чаҳ-чаҳ сайрайди.Ё, тавба, дейди давоми…\nШайхнинг кароматлари Жўжи қулоғига чалинган, ҳали Урганжга юриш бошламасидан олдиноқ унинг сеҳрларидан хабар топган эди. Дарёни терс оқизармиш, девларни жиловлай олармиш, ўзганинг қўлидаги ёпиғ китобни бетма-бет ўқирмиш қабилидаги гапларни авом тарқатган деб бирда ишонса, бирда ишонмас, аммо буюк Ҳоқоннинг ман-ман давоми…


02 Avgust 23:59 / Published in Жаҳон\nЎтган ҳафта давомида Судандаги Сетит дарёсидан 40 дан ортиқ жасад топилди. Дарё Сетит (Текезе), келиб чиқиши Эфиопияда. Бу ҳақда душанба куни Associated Press (AP) Судан шарқидаги Кассала штати маъмуриятига таяниб хабар берди.\nҚурбонларнинг баъзилари ўқ жароҳати олгани аниқланди, бошқалари қўлларини боғлаб қўйди, деди суданлик расмий. AP гувоҳларга таяниб хабар беришича, гап Эфиопиянинг Тиграй штатининг Ҳумера шаҳри ҳудудида яшаган тиграй (тиграй) халқи вакиллари ҳақида кетаётганга ўхшайди. Амхара штатида маҳаллий аҳоли ва жангарилар ўртасида тўқнашувлар бўлиб ўтган.\nАП хабарига кўра, дарёнинг тез оқиши туфайли барча қурбонларнинг жасадларини олиб чиқишнинг иложи бўлмади. Шу билан бирга, шифокорларнинг таъкидлашича, ўликларнинг таналарида Тигра аҳолиси учун хос бўлган татуировкалар бор.\nЎз навбатида, Твиттердаги Эфиопия ҳукуматининг расмий порталида дарёдан топилган жасадлар ҳақидаги маълумот Тиграй жангарилари томонидан «тарғибот» деб номланган.\nЭфиопия федерал кучларининг ҳарбий операцияси ўтган йил 4-ноябрда Тиграйда НФОТ исёнчилари Шимолий қўмондонлик объектларига ҳужум қилиб, марказий ҳукуматга содиқ қолган ҳарбийларни ўлдирганидан ва оғир қуролларни қўлга киритгандан сўнг бошланди. Операциянинг жанговар босқичи 28 -ноябр куни пойтахт Тиграя Мекелени федерал қўшинлар томонидан босиб олиниши ва Аддис-Абебанинг штатнинг барча йирик шаҳарлари ва стратегик объектлари устидан назоратини қайтариши билан якунланди.\n18 июн куни НФОТ бўлинмалари Тиграда жойлашган федерал қўшинларга қарши операцияларни бошлади. Улар 28-июн куни Мекелега кириб, уни тўлиқ назоратга олишга муваффақ бўлишди. Эртаси куни улар Тиграйнинг яна бир қанча йирик шаҳарларини эгаллаб олишди. НФОТ қўмондонлиги исёнчилар деярли икки ҳафта давомида ҳукумат кучларининг бешта бўлинмасини мағлуб этганини эълон қилди. Эфиопиянинг асосий федерал қўшинлари Тиграйдан Амхара ва Афар штатлари ҳудудига чекинишди.\nTagged under: ДАРЁ, ЖАСАД, СУДАН, тана, ТИГРАЙ\nХитой Афғонистонга ёрдам беради\nТожикистон билан чегарадаги можаро пайтида 35 қирғизистонлик ҳалок бўлди


International English Language Testing System (IELTS) имтиҳони Ўзбекистондаги бир неча университетларга қабул учун керак, жумладан Тошкент шаҳридаги Инҳа университетига ҳам. IELTS дунёдаги кўплаб университетлар, компаниялар, давлат ташкилотлари ва бошқа идоралар томонидан тан олинади. Тошкент шаҳридаги Инҳа университети IELTS имтиҳонига тайёрлов курсларини таклиф этади. Ушбу курслар IELTS FOUNDATION ва IELTS GRADUATION каби икки босқичдан иборат. Ушбу курслар талабаларнинг IELTS имтиҳонига пухта тайёрланишларига кўмак беради.\n4 ҳафта / 24 соат\n16 ҳафта / 96 соат\n32 ҳафта / 192 соат


«Ангрен» индустриал зонаси расмий сайтига эга бўлди - www.Voydod.net\n«Ангрен» индустриал зонаси расмий сайтига эга бўлди\n«Ангрен» махсус индустриал зонасининг расмий сайти ишга тушди.\nМазкур индустриал ҳудудҳақидаги хабар ва янгиликлар ҳақида энди www.sizangren.uz сайтидан топиш мумкин.\nСайтни ишлаб чиқишдаЎзбекистон Ташқи иқтисодий алоқалар, инвестициялар ва савдо вазирлиги ва БМТ Тараққиёт дастурининг«Ўзбекистонга инвестициялар жалб этиш ва ташқи савдони ривожлантиришга кўмак» лойиҳаси томониданёрдам кўрсатилган.\n«Ангрен» МИЗ сайтида унинг инфратузилмаси, ахборот маркази,фотогалереялари, шунингдек, мазкур ҳудудда айни вақтда амалга оширилаётган лойиҳалар рўйхати билантанишиш имкони мавжуд. Сайт ўзбек, рус ва инлиз тилларида фаолият олиб боради.\n«Ангрен» индустриалзонаси 2012 йилнинг апрелида Ўзбекистон Президенти Фармонига кўра Тошкент вилоятининг Ангрен шаҳрида ташкилэтилган.\nЗона фаолияти 30 йилга мўлжалланган бўлиб, у кейинчалик яна узайтирилиши мумкин.


Италияда 2000 шифокор коронавирусга қарши эмланмагани учун ишдан четлаштирилди\nИталияда 2000 га яқин шифокорлар COVID-га қарши эмлашлар йуқлиги сабабли ишдан четлаштирилди\n21 Yanvar 23:58 COVID-19\nCOVID-эмлаш ИТАЛИЯ СЕРТИФИКАТ ШИФОКОР\nИталияда 2000 га яқин тиббиёт ходими коронавирусга қарши эмланмагани учун ишдан четлаштирилди.\nБу ҳақда жума куни Тиббиётда менежмент миллий федерациясига таяниб EFE хабар берди.\n1972 нафар шифокор ишдан четлаштирилди, бу Италиядаги шифокорлар умумий сонининг 0,4 фоизини ташкил қилади. Федерация маълумотларига кўра, эмланмаган шифокорларнинг тахминий реал фоизи 7,2% гача кўтарилиши мумкин, деб таъкидлайди EFE.\nТўхтатиб туриш тўғрисидаги билдиришномани олгандан сўнг, шифокорлар озод қилинганлиги тўғрисидаги ҳужжат ёки эмлаш сертификатини тақдим этишлари учун беш кунга эга бўладилар.\nWorldometer статистик веб-сайти маълумотларига кўра, бугунги кунга қадар Италияда 9,4 миллион киши COVID-19 коронавирусини юқтирган, 142,5 минг бемор вафот этган, 6,5 миллион киши касал бўлиб тузалиб кетган.\nЎзбекистонда 5 ёшдан бошлаб болаларни ихтиёрий эмлашга рухсат берилди


Москва мэри “депорт” ва “запрет” қўйилган мигрантлар сонини маълум қилди - 28.08.2021, Sputnik Ўзбекистон\nСобяниннинг сўзларига кўра, ўн етти ярим минг нафар мигрантга Россияга кириш учун “запрет” қўйилди. 28.08.2021, Sputnik Ўзбекистон\nТОШКЕНТ, 28 авг — Sputnik. МДҲ давлатларидан қарийб 200 киши тартиббузарлик учун Москвадан депортация қилинди. Бу рақамларни Россия пойтахти мери Сергей Собянин ўз шахсий блогида келтирди.Шунингдек, унга кўра, 17,5 минг мигрантнинг Россияга кириши тақиқланди.Унинг сўзларига кўра, сўнгги вақтда 800 та жиноий иш қўзғатилди, 200 нафарга яқин киши депортация қилинди, 17,5 минг кишига мамлакатга кириш тақиқланган.Собянин МДҲ давлатларидан анъанавий равишда юз минглаб мигрант ишга жойлашиш учун Москвага келишини эслатди.Унинг сўзларига кўра, уларнинг кўпчилиги қонунга бўйсунади: патент олиб, тўловларни ўз вақтида тўлайди.Ҳозир Москвада 800 мингга яқин чет эллик истиқомат қилади, бу бир йил аввалгига қараганда 200 мингга кам. Пойтахт ИИББ маълумотларига кўра, булар асосан Қирғизистон, Ўзбекистон ва Тожикистон фуқаролари.Россияга виза билан келган чет элликлар орасида, асосан, Хитой фуқаролари - 13%, Туркия ва Вьетнам фуқаролари - 10%.Эслатиб ўтамиз, 13 июл куни “Кузминки” метро станциясида Марказий Осиё давлатларидан келган 200-400 нафар мигрант иштирокида оммавий муштлашув юз берганди.\nўзбекистон, москва, мигрантлар, депортация, запрет, сергей собянин, россия\n17:39 28.08.2021 (янгиланди: 18:46 28.08.2021)\nСобяниннинг сўзларига кўра, ўн етти ярим минг нафар мигрантга Россияга кириш учун “запрет” қўйилди.\nТОШКЕНТ, 28 авг — Sputnik. МДҲ давлатларидан қарийб 200 киши тартиббузарлик учун Москвадан депортация қилинди. Бу рақамларни Россия пойтахти мери Сергей Собянин ўз шахсий блогида келтирди.\nШунингдек, унга кўра, 17,5 минг мигрантнинг Россияга кириши тақиқланди.\nСўнгги пайтларда бир нечта жиддий қонунбузарликлар, оммавий муштлашувларр содир бўлди. Бундай кетмайди. Бундай меҳмонлардан мамнун эмасмиз. Шу боис сўнгги ойларда полиция қаттиқ рейдлар ўтказди.\nУнинг сўзларига кўра, сўнгги вақтда 800 та жиноий иш қўзғатилди, 200 нафарга яқин киши депортация қилинди, 17,5 минг кишига мамлакатга кириш тақиқланган.\nСобянин МДҲ давлатларидан анъанавий равишда юз минглаб мигрант ишга жойлашиш учун Москвага келишини эслатди.\nУнинг сўзларига кўра, уларнинг кўпчилиги қонунга бўйсунади: патент олиб, тўловларни ўз вақтида тўлайди.\nҲозир Москвада 800 мингга яқин чет эллик истиқомат қилади, бу бир йил аввалгига қараганда 200 мингга кам. Пойтахт ИИББ маълумотларига кўра, булар асосан Қирғизистон, Ўзбекистон ва Тожикистон фуқаролари.\nРоссияга виза билан келган чет элликлар орасида, асосан, Хитой фуқаролари - 13%, Туркия ва Вьетнам фуқаролари - 10%.


ЎзА - Фарзанд табассуми – умр мазмуни\nФарзанд табассуми – умр мазмуни\nХалқаро болаларни ҳимоя қилиш куни қачондан буён нишонланаётганини кўпчилик билмаса керак. Унинг тарихи ўтган асрнинг 20 йилларига тўғри келади. 1925 йил Женевада болалар фаровонлигига бағишланган Бутунжаҳон конференциясида қабул қилинган қарорга асосан 1 июнь – Халқаро болаларни ҳимоя қилиш куни этиб белгиланди 1950 йилдан эса бу кун дунёда байрам сифатида нишонлана бошланган.\nХалқаро болаларни ҳимоя қилиш куни бутун дунё болалари учун энг беғубор ва қувончли байрам ҳисобланади. Албатта, бола бу дунё, ҳаёт мазмунининг ажралмас қисмидир. Фарзандларимиз ўз табассумлари орқали инсонлар қалбида ҳаётга, яшашга бўлган қизиқишни уйғотадилар. Кўзларида эзгулик ва меҳр қалқиб турган болажон мусаффо осмонда гўё эркин парвоз этаётган қалдирғоч мисолидир.\nХалқаро болаларни ҳимоя қилиш куни муносабати билан Чиноз тумани Эшонобод қишлоғидаги ногиронлиги мавжуд ва кам таъминланган болажонларга "Bright Future" хайрия фонди томонидан совға-саломлар улашилди. Қишлоқдаги 20-сонли умумтаълим мактабининг 39 нафар, 44-умумтаълим мактабининг эса 21 нафар ўқувчисига ҳам байрам совғалари тақдим этилди.\nВилоят Маҳалла ва оилани қўллаб-қувватлаш бошқармаси бошлиғининг биринчи ўринбосари Озода Парпибоева ҳамда Чиноз тумани ҳокими Акмалхон Мадиевлар иштирок этган учрашувда фарзандларимизга самимий тилаклар билдирилди.\nБайрам муносабати билан Ангрен шаҳар ҳокими Шукурулла Маҳмудов 34-махсус мактаб-интернатга карантин қоидаларига амал қилинган ҳолда ташриф буюрди ва ўғил-қизларни байрам билан қутлади. Ангрен шаҳар ҳокимлиги, Ёшлар иттифоқи шаҳар кенгаши, Халқ таълими бўлими ва «Ёшлар – келажагимиз!» жамғармаси масъуллари иштирок этган учрашувда ўндан ортиқ болажонларга совға-саломлар улашилди. Шунингдек, байрам муносабати билан кўплаб шаҳар ва туманлардаги болажонларга ҳам совғалар топширилди.


Aprel 18, 2017\tХулқ инсонларга зийнат берадиган либосдур.da fikr bildirishni o'chirish 226 Кўришлар\nБу дунёга келган инсонлар бир-бири билан муомала қилмасдан иложи йўқ. Одамларнинг бир-бири билан қиладиган муомалалари худди меҳмонга қиладиган муомаладек ширин ва мулойим бўлиши шарт, зеро барчамиз бу дунёда вақтинчалик меҳмонмиз.\nБу тўғрида Оиша онамизга қилган панду-насиҳатларида Пайғамбаримиз (с.а.в.) бундай деган эканлар: «Эй Оиша, ўзингга юмшоқликни лозим тутгин, қўполлик ва ундан пайдо бўладиган ёмонликлардан сақлан, чунки юмшоқлик аралашган ҳар бир нарса ҳуснлик бўлур ва юмшоқлик аралашмаган нарсанинг айблари кўриниб қолур».\nДарҳақиқат, юмшоқ, ширин сўзли кишини барча яхши кўради, қўпол кишидан эса ўзини четга олади. Пайғамбаримиз (с.а.в.) умматларини кўркам хулқли бўлишга чақириб шундай деганлар: «Қиймат кунида мўъмин банданинг барча амаллари тарозуга қўйилганда энг тош босадиган амали яхши хулқдир, Аллоҳ таоло шармсиз, беҳаё сўз қилувчиларни ўзига дўст тутмас».\nҲадисда келтирилишича: «Одамларга аралашмаган, уларнинг озорларига сабр қилмаган мўъминдан, одамларга аралашган, уларнинг озорларига сабр қилган мўъмин афзалроқдур». Пайғамбаримиз (с.а.в.) бир куни саҳобаларидан: «Хўш, кимни энг кучли одам деб ўйлайсизлар?» – деб, сўрадилар. Саҳобалар: «Рақибини тезлик билан енгадиган, йиқитадиган киши энг кучли полвон бўлади», деб жавоб бердилар. Шунда у зот (с.а.в.): «Йўқ, ундай эмас, жаҳли чиққанда ғазабини ичига юта оладиган киши энг кучли полвондир», дедилар. Шу сабабдан Аллоҳ таоло ҳам ғазабини ичига юта оладиган кишиларни Қуръони каримда мақтаган:\n«У тақводор зотлар яхши-ёмон кунларда инфоқ-эҳсон қиладиган, ғазабларини ичига ютадиган, одамларнинг (хато-камчиликларини) авф этадиган кишилардир. Аллоҳ таоло бундай яхшилик қилувчиларни севади». (Оли-Имрон сураси, 134-оят).\nҲикоя қилишларича, улуғлардан бирининг хизматкори хўжайинига таом келтираётиб, оёғи чалишиб, йиқилади ва қўлидаги таом тўкилиб, гиламни булғайди. Хўжайин ғазабга тўлади, шунда хизматкор: «Эй тақсирим, Аллоҳ таолонинг сўзини эсланг», дейди. Аллоҳ нима деган?- сўрайди, хўжайин. Аллоҳ таоло «Ғазабни ютувчилар» – деган дейди хизматкор. Шунда хўжайин, «Майли мен ҳам ғазабимни ичимга ютдим», дейди. Аллоҳ таоло яна: «Яхшилик қилувчиларни Аллоҳ севади», деган дейди хизматкор. Шунда хўжайин: «Аллоҳ таоло учун сени озод қилдим», деб хизматкорни қулликдан озод қилади ҳамда минг динор ҳадя беради.\nАввалги Озгина эътиборга кўпгина дуо\nКейинги Кўнгилларга сурур улашиб…